Karakteristike i Kvalitet Tiens Proizvoda kompanije Tianshi\nTokom svog neprekidnog razvoja, «Tjanši» primenjuje strog sistem upravljanja. Dobar kvalitet proizvoda i visok profesionalni nivo usluga, predstavljaju glavni uslov za postizanje uspeha u proizvodnji savršenih dodataka ishrani.\nDodaci ishrani korporacije «Tjanši» u svakoj zemlji, gde su pravno prisutni, prolaze strogu sanitarnu i zdravstvenu kontrolu, poseduju sertifikate o kvalitetu i dozvolu puštanja u promet.\nJedinstven sastav i originalna tehnologija omogućuju da se smanji uticaj negativnih posledica savremene civilizacije na čovekov organizam. Korporacija «Tjanši» je otkrila čovečanstvu novi put za jačanje zdravlja.\nProizvodi korporacije «Tjanši» poseduju međunarodni sertifikat o kvalitetu ISO 9001 i ISO 9002.\nNe zamenjuju lekove, dobro se kombinuju s njima, obnavljaju balans životne energije. Dodatke ishrani treba uzimati sat i po do dva posle lekova.\n* Otklanjajući disbalans koji se javlja u bilo kom obliku, ovi preparati ne samo da podmlađuju organizam i odlažu proces starenja, već utiču i na nepovratne procese koja se u zapadnoj medicini smatraju neizlečivim.


Pojačane mere bezbednosti u svetskim prestonicama - Info 24\nPojačane mere bezbednosti u svetskim prestonicama\nU svetu kraj godine protiče u znaku pojačanih mera bezbednosti u prestonicama uoči dočeka Nove godine.\nFrancuska policija koristiće dodatne mere obezbeđenja na javnim mestima u Francuskoj u toku novogodišnjih praznika, zbog uvećane pretnje od terorističkih napada i novih protesta „žutih prsluka“.\nOko Jelisejskih polja u Parizu biće postavljen kordon kako bi se obezbedili tržni centri, javni prostori i transportna mreža, saopšteno je iz Ministarstva unutrašnjih poslova, prenosi „Blumberg“.\nIz Ministarstva kažu da će u toku novogodišnje večeri biti angažovano 148.000 policajaca i vojnika.\n„Proslava Nove godine 2019. se dešava u vreme visoke terorističke pretnje i najavljenih protesta na javnim mestima“, navodi se u saopštenju.\nPojedini pripadnici „žutih prsluka“ najavili su da će održati protest u ponedeljak uveče, kada se predsednik Francuske Emanuel Makron bude obraćao naciji.\nNekoliko stotina demonstranata pojavilo se u subotu uveče u Parizu, na protestima koji se održavaju svake nedelje, ali agencija navodi da nije bilo većih nereda, kao što je slučaj bio na prethodnim protestima.\nPo prvi put u istoriji dočeka Nove godine, na njujorškom Tajms skveru, situaciju će večeras nadgledati policijski dron, a slavljenike, za koje gradonačelnik Bil de Blazio očekuje da će ih biti do dva miliona na tom području, čuvaće oko 7.000 policajaca.\nMeđu njima biće i pripadnici antiterorističkih policijskih jedinica naoružani dugim cevima i potpomognuti psima koji mogu da nanjuše bombe.\nNa Tajms skveru će, takođe, biti postavljena policijska vozila i đubretarski kamioni napunjeni peskom čija je svrha da zaustave vozila koja bi pokušala da ulete u masu ljudi.\n„To će nam pružiti pomoć u vizuelnom pogledu, kao i fleksibilnost u tom smislu da ćemo moći da velikom brzinom usmerimo kameru na određeno mesto uprkos ogromnoj gužvi“, kazao je zamenik komesara za obaveštajni rad i borbu protiv terorizma Džon Miler.\nPolicijski komesar Džejms O“Nil izjavio je da ne postoje poznate, kredibilne pretnje gradu niti organizaciji dočeka Nove godine, ali da ohrabruje učesnike proslave da budu na oprezu i obaveste policajce u slučaju da primete da se nešto čudno dešava.\nStručnjaci se nisu složili sa procenom gradonačelnika De Blazija o broju ljudi koji će na Tajms skveru dočekati 2019. i izneli su procenu da u zoni koja pokriva pet ulica od Brodveja do Sedme avenije realno može da stane manje od 100.000 ljudi.\nPored drona, policija će nadgledanje vršiti i uz pomoć više od 1.200 fiksnih kamera, kao i snimaka iz helikopteri koji će kružiti okolo.\nSlavljenike će, između ostalih, zabavljati američka pevačica Kristina Agilera i britanski bend Bastilja (Bastille).


SB UN usvojio ublaženu rezoluciju kojom se od Sirije zahteva saradnja\nNjUJORK - Savet bezbednosti UN preksinoć je jednoglasno usvojio rezoluciju kojom se od Sirije zahteva da "u potpunosti sarađuje" s istragom o ubistvu bivšeg libanskog premijera Rafika Haririja.\n"Na ivici panike"?\nS druge strane, britanski mediji uglavnom pozitivno ocenjuju rezoluciju koja, prema pisanju Indipendenta, potvrđuje potrebu za "globalnom diplomatijom". "Njome se vrši pritisak na Siriju dok se istovremeno izbegava utisak da je ceo slučaj postao deo neke američke politike sa ciljem da se obori režim u Damasku", navodi taj list. Fajnenšel tajms piše da je Sirija sada "shvatila svu ozbiljnost situacije" to jest da su Amerikanci uspeli da dobiju širu međunarodnu podršku i da su obični Sirijci, prema rečima jednog stranog diplomate, "na ivici panike".\nSvih 15 članica SB glasalo je za rezoluciju koju su njeni predlagači (SAD, Francuska i Britanija) ublažili izbacivši iz teksta jasnu pretnju ekonomskim sankcijama Siriji. Šef francuske diplomatije Filip Dust-Blazi rekao je da je jedini cilj rezolucije da se otkrije istina o ubistvu Haririja i da se njegove ubice izvedu pred lice pravde. Njegov britanski kolega Džek Stro ocenio je da je Sirija upozorena da strpljenje UN "ima granice", dok je američki državni sekretar Kondoliza Rajs izjavila da Sirija "treba da donese stratešku odluku da iz osnova promeni svoje ponašanje".\nRusija je pozdravila usvajanje ublažene rezolucije u kojoj su, kako je saopštio tamošnji MIP, "odbačeni pokušaji da se Damask optuži bez ikakvih dokaza da je umešan u terorističke aktivnosti". Sirija je juče saopštila da je rezolucija SB UN veoma negativna, a da je posebno problematična s obzirom na to da je usvojena jednoglasno. Šef sirijske diplomatije Faruk al Šara je, u oštrom obraćanju Savetu bezbednosti, odbacio rezoluciju, kritikujući dokument koji uzima za pretpostavku da su vlasti u Damasku optužene za umešanost u ubistvo Haririja, umesto njihovu nevinost. Šara je u Savetu bezbednosti rekao i da je tekst nejasan i da se uglavnom poziva na verovatnoću i stavove umesto na činjenice".\nOn je rekao da nikakvi dokazi nisu izneti u vezi sa navodno "lažnim saopštenjima Sirije" i dodao da je iznenađen time što je rezolucija usvojena pod poglavljem 7 Povelje UN, što znači da je u cilju njenog poštovanja moguće upotrebiti i silu.


Crna Gora: Početak školske godine odgođen za 1. oktobar | Trebinje Danas\nCrna Gora: Početak školske godine odgođen za 1. oktobar\n18.08.2020. u 17:31\nPočetak školske godine u Crnoj Gori odgođen za 1. oktobar na preporuku Instituta za javno zdravlje, saopšteno je iz crnogorskog Ministarstva prosvjete.\nIz Ministarstva su pojasnili da je do odgađanja došlo zbog procjene zdravstvenih vlasti da regularan početak školske godine, za koji je obrazovni sistem bio spreman, nosi rizik po zdravlje djece zbog neizvjesnog razvoja epidemiološke situacije koja je, iako pod kotrolom, još složena.\n- Odluka o odgađanju se odnosi na škole i vrtiće, a u narednim danima će Institut za javno zdravlje i predstavnici sistema obrazovanja definisati jasne preporuke na osnovu kojih će detaljno biti objašnjen način organizacije nastave u školama i vrtićima, kada za to dođe vrijeme - navedeno je u saopštenju.\nU saopštenju je naglašeno da će, dok traje prekid vaspitno-obrazovnog rada, biti primjenjivana ranije utvrđena mjera o plaćenom odsustvu sa rada jednom od roditelja/staratelja ili samohranom roditelju djeteta koje nije starije od 11 godina, sa izuzetkom zaposlenih u djelatnostima čiji je rad Nacionalno-koordinaciono tijelo procijenilo neophodnim u ovom periodu.\n- Ovakvoj odluci, koja je donesena isključivo s ciljem zaštite zdravlja djece, prethodila je konsultacija sa predstavnicima svih relevantnih institucija - Ministarstva zdravlja, Instituta za javno zdravlje, Ministarstva finansija, Ministarstva ekonomije i Zavoda za školstvo Crne Gore - navedeno je u saopštenju.


Gala koncert ruskog baleta “Petipu s ljubavlju” – LaVie.rs\nZvezde ruskog baleta, briljantni solisti Marinskog i Mihajlovskog teatra Sankt Peterburga izvešće premijerno u Beogradu remek dela klasične koreografije, delove iz najpoznatijih baleta koje voli publika, kao što su “Bajadera”, “Labudovo jezero”, “Don Kihot”, “Korsar”, “Rajmonda”, i drugih.\nČudesni plesovi i neprevaziđena veština ruskih baletskih zvezda upotpuniće ovaj nezaboravni doživljaj zadivljujućom novogodišnjom atmosferom, a ovaj koncert je jedinstvena mogućnost da se publika upozna sa koreografijom istaknutog maestra uz prelepo izvođenje solista i svetski poznatih umetnika u baletskom plesu.\nProgram koji će biti izveden u dva dela od po 50 minuta, pokazaće poseban položaj ruskog baleta sa klasičnom koreografskom školom koji je uticao na svetsku umetnost i koji i do danas potvrđuje najviše kulturne i humanitarne vrednosti.\nMarius Petipa – to je cela epoha ruskog baleta. Spisak baleta koje je izveo na ruskoj sceni umetnik rodom iz Marselja je veoma dugačak, ima ih preko sedamdeset, a originalnih izvođenja 46, ne uzimajući u obzir plesove za opere i zabavne pozorišne komade. Svako delo Francuza koji je posvetio svoj život ruskom baletu ispunjeno je dubokim smislom.


Poslovi u inostranstvu - kako ih pronaći i šta je sve potrebno?\nBlog | Mojtrg.rs\nPoslovi u inostranstvu su poslednjih godina najtraženija opcija za zaposlenje, barem kada su u pitanju državljani Srbije i regiona. Zemlje centralne Evrope prednjače u ponudi poslova koji su za naše lekare, medicinske sestre, inženjere i druge struke znatno isplativiji nego poslovi u Srbiji, pa ne čudi što za posao u Nemačkoj svake godine aplicira više hiljada ljudi iz Srbije.\nJedan od razloga za rastuće interesovanje za rad u inostranstvu je i vrlo jednostavan način nalaženja i apliciranja za ove poslove, pogotovo kada su u pitanju sezonski poslovi. Ukoliko ste i vi među zainteresovanima za posao u inostranstvu, u nastavku teksta vam pružamo vodič za nalaženje, apliciranje i odlazak na posao u inostranstvu.\nKako pronaći posao u inostranstvu - konkursi i apliciranje\nOglasi za posao u inostranstvu su dostupni preko brojnih internet platformi koje su specijalizovane za ovu oblast. Obično pretragu možete vršiti i prema državi koja vas zanima, ali i prema vrsti posla kojom želite da se bavite.\nUvek je preporučljivo posećivati pouzdane izvore za koje znate da su nekome zaista pomogli, nego da se upuštate u proces apliciranja sa neproverenim izvorima o kojima ne znate ništa.\nKonkurs za posao u inostranstvu je uvek nešto zahtevniji u odnosu na domaće oglase, budući da se aplicira sa prijavnim materijalom prevedenim na strani jezik. U gotovo svim slučajevima, za rad u inostranstvu treba da priložite radnu biografiju u elektronskom formatu (prevedenu na neki strani, a najčešće engleski jezik).\nSadržaj idealnog CV-ja staje na jednu stranu A4 formata, pa pokušajte da u ovom okviru navedete sve najvažnije segmente svog obrazovanja i radnog iskustva. U okviru prijavnog materijala treba da se nađu i kopije kvalifikacija i diploma, koje je potrebno prethodno nostrifikovati. U zavisnosti od samog poslodavca, mogu vam biti zatraženi dodatni dokumenti, potvrde ili sertifikati.\nPosao u Nemačkoj - najtraženiji među Srbima\nZemlje zapadne i centralne Evrope imaju stalnu tražnju za radnicima, a priliv istih dolazi upravo iz balkanskih zemalja, kojih je iz mesec u mesec sve više na radnim pozicijama u inostranstvu.\nKada je u pitanju posao Nemačkaje jedna od najpopularnijih opcija, kako zbog dobrih uslova i blizine, tako i zbog toga što je u Nemačkoj dosta lakše naći posao kod Srba koji tamo već žive i rade. U ovom slučaju zaposlenje u inostranstvu liči na rad od kuće, jer vam direktno nadređeni nisu stranci, već državljani Srbije i regiona.\nTo je naročito slučaj sa poslovima čuvanja dece, obavljanja kućnih poslova, poslova u ugostiteljstvu i na građevini. Uvek je jednostavnije zaposliti se kod naših ljudi, kako zbog cene rada, tako i zbog olakšane komunikacije i apliciranja za posao. Osim Nemačke, kao najperspektivnije zemlje se izdvajaju Austrija, Švedska, Italija i Švajcarska.\nRad u inostranstvu preko državnih institucija i agencija\nJedan od najpouzdanijih posrednika za posao u inostranstvu je Nacionalna služba za zapošljavanje, čije je posredovanje između kandidata i poslodavca uređeno Zakonom o zapošljavanju i osiguranju za slučaj nezaposlenosti. Posredovanje NSZ počinje na zahtev poslodavca, koji je dužan da precizno definiše uslove rada, prava i obaveze zaposlenih i njima nadređenih.\nNSZ je dužna da prema kriterijumima poslodavca napravi predselekciju kandidata, i da zainteresovana lica koja ispunjavaju kriterijume uputi na razgovor sa poslodavcem. Odluku o zapošljavanju donosi poslodavac.\nIako nalaženje konkursa i apliciranje na isti možete obaviti i samostalno putem izvora na internetu, napominjemo da je Nacionalna služba za zapošljavanje najsigurniji posrednik za posao u inostranstvu, jer je njen rad uređen zakonom, a veze sa poslodavcima u inostranstvu su proverene i pouzdane.\nOsim na NSZ, možete se osloniti i na agencije za zapošljavanje koje vam značajno mogu olakšati proces nalaženja posla u inostranstvu. One, između ostalog, nude i obezbeđivanje smeštaja, organizaciju puta i pripremanje dokumentacije umesto vas.\nU Srbiji legalno posluje oko 100 ovakvih agencija, a izdavanje dozvola za njihov rad vrši Ministartsvo za rad, zapošljavanje, boračka i socijalna pitanja. Zbog brojnih zloupotreba prilikom zapošljavanja u inostranstvu, vrlo je važno da se raspitate da li agencija koju ste izabrali za posrednika posluje legalno.\nSezonski poslovi u inostranstvu - ponuda\nSezonski poslovi u inostranstvu su ujedno i najtraženiji oblici zapošljavanja izvan granica naše zemlje. Njihova prednost leži u tome što se zaposleni ne vezuju za inostranstvo na vremenski period duži od nekoliko meseci, a zarade su svakako na vrlo visokom nivou.\nDržavljani Srbije se najčešće zapošljavaju na sezonskim poslovima u sferi građevinske industrije, ugostiteljstva, poljoprivrede i zdravstva, gde su plate ujedno i najviše.\nMeđutim, treba imati u vidu i to da su sezonski poslovi uglavnom mnogo teži i naporniji u odnosu na stalni radni odnos koji se zasniva u inostranstvu. Smene nekada traju i po 12 sati, uz dve pauze za obroke, a smeštaj na sezonskim poslovima je zajednički za sve radnike, pa je u ovakvim uslovima komfor na nešto nižem nivou.\nIpak, sve što je potrebno za normalno funkcionisanje je obezbeđeno, pa ukoliko ste spremni da se na nekoliko meseci odreknete udobnosti i komfora na koji ste navikli kod kuće, onda sezonski posao uz odličnu zaradu može biti dobar izbor za vas.\nNajbolje opcije za sezonski posao u inostranstvu\nOsim gore navedenih zemalja centralne i zapadne Evrope, sezonski poslovi su naročito zastupljeni u primorskim zeljama, gde se uglavnom traže ugostitelji tokom letnjih meseci. Među srpskim državljanima su poslednjih godina popularne Malta, Grčka i Hrvatska, pored tradicionalno aktuelne Crne Gore u kojoj se svakog leta nađu dobri sezonski poslovi za ljude iz Srbije.\nKada su u pitanju sezonski poslovi inostranstvo nudi pregršt opcija, ali najbolje ponude su one na primorju, koje ujedno donose i najveće zarade za radnike iz raznih država.\nUkoliko vas i dalje interesuju poslovi u inostranstvu, potrudite se da pronađete pouzdanog posrednika koji posluje u skladu sa zakonom, a na vama je da pripremite prijavnu dokumentaciju koja će vas predstaviti poslodavcu u najboljem svetlu. Uzmite u obzir sve troškove, dobitke i ukupnu zaradu, a onda donesite odluku o tome gde ćete živeti i raditi narendih nekoliko meseci, ili pak više godina.


Direktor Yute: Turističke agencije nisu dužne da putnicima vrate novac - Infobrif\nObjavljeno 11.07.2019. u 23:00 poslednja izmena 11.07.2019. u 22:29\n„Saopštili su nam da će vanredna situacija koja je proglašena sinoć za usko područje i to Nea Mudanje biti ukinuta večeras u 21 sat. Opštinske vlasti Nea Mudanje koja je bila najviše pogođena nevremenom rekli su da će sutra tokom dana najveci deo Halkidikija imati sve što treba i stanje se vratiti u normalu“, poručuje Seničić.\n„Ono što je bitno, ni u većim ni u manjim objektima nema štete koja bi uzrokovala otkazivanje letovanja. Nevreme je bilo I prošlo, stvari se dovode u red. Jednostavno rečeno, nikome ne pada na pamet da šalje ljude da spavaju na ulicama, ne bi ni agencije sebi pravile problem, niti naše, niti partneri u Grčkoj. Nema nikakvog razloga kada je reč o objektima koji su uplaćeni da se ne putuje“, kaže Seničić za „Blic“.\n„Nije bilo vanrednog stanja već je samo bila vanredna situacija i to u ograničenom delu Nea Mudanje. Očekujemo po najavi ukidanje i vanredne situacije u tom delu. Mi smo apelovali na agencije članice udruženja da shodno standardima poslovanja članica YUTA budu maksimalno na usluzi svojim korisnicima usluga i da priskoče u pomoć, ali agencija nema obavezu da povrati novac. Otklonjene su sve prepreke za odmor, jer su i putevi raščišćeni“, navodi Senić.


Pendeš: Naći konačno rješenje za penzionisane pripadnike OS BiH - Klix.ba\nPostoje određeni problemi Pendeš: Naći konačno rješenje za penzionisane pripadnike OS BiH\nPendeš: Naći konačno rješenje za penzionisane pripadnike OS BiH\n30.11.2011. u 15:20\nZamjenik ministra odbrane BiH Marina Pendeš izjavila je danas u Sarajevu da vjeruje da će konačno biti pronađeno rješenje za prijevremeno penzionisane pripadnike Oružanih snaga /OS/ BiH, koji su za sutra najavili proteste upozorenja ispred zgrade zajedničkih institucija BiH.\n"Mora biti pronađeno rješenje za te ljude ili da onaj ko je pokrenuo inicijativu za usvajanje zakona povuče taj zakon", rekla je Pendešova na konferenciji za novinare, povodom 1. decembra - Dana OS BiH i dodala da je zakon o prijevremenom penzionisanju pripadnika OS usvojen u Parlamentarnoj skupštini BiH i da do sada nije proveden.\nPrema njenim riječima, jasno je definisano da zakon povlači određene finansijske konsekvence i "zna se šta to znači kad su u pitanju penzijski fondovi Republike Srpske i Federacije BiH".\n"Tu postoje određeni problemi, jer ne postoje ista zakonska rješenja o prijevremenom penzionisanju u RS i FBiH", istakla je Pendešova.\nOna je naglasila da je Ministarstvo odbrane BiH uradilo sve što je u njegovoj ingerenciji i što mu zakon dozvoljava kad je riječ o popisu tih ljudi, razgovora sa njima i preporuke u koordinaciji sa Vijećem ministara BiH.\nprije 6h 42m 0\nprije 8h 34m 80\nprije 15h 59m 51\nprije 15h 3m 94\nprije 4h 27m 29


Alternativa: Pridružićemo se budžetu Albanije i Kosova - Kosovo Online\nAlternativa: Pridružićemo se budžetu Albanije i Kosova\n7. April 2021. • 17:52\nIzvor: Logo - Albanska Alternativa\nStranka Albanska alternativa, čiji je lider predsednik najmlađe crnogorske opštine Tuzi Nik Ðeljošaj, saopštila je da će ozbiljno razmisliti i nastojati da opština Tuzi postane deo budžeta Albanije i Kosova, prenosi Tanjug.\nAlternativa se u saopštenju Dritanu Abazoviću obraća kao da je premijer, a ne potpredsednik crnogorske vlade i poručuje mu da treba da se, kako kažu, stidi svojih (ne)dela.\nSmatraju da sadašnja vlada ne ispunjava obaveze koje su predviđene zakonom prema opštini Tuzi, kao što je to slučaj sa ostalim opštinama u Crnoj Gori.\n"Samo opština Tuzi u državni budžet svake godine plaća porez preko pola miliona evra. Ovi i mnogi drugi argumenti dokazuju da ste Abazoviću deo antialbanske vlade, i da imate za cilj ekonomsku degradaciju autohtonih albanskih naselja. Mi kao autohtona albanska zajednica, ne preostaje nam ništa drugo, nego ozbiljno moramo razmisliti i nastojati da postanemo deo budžeta Albanije i Kosova", rekli su iz Albanske alternative, preneli su podgorički mediji.\nCrna Gora Alternativa Kosovo Albanija budžet\nVečernje novosti: Dritan Abazović novi šef diplomatije Crne Gore?\nVujičić od Kurtija traži prava za Crnogorce na Kosovu kakva uživaju Albanci u Crnoj Gori


BAKIR UHVACEN U LAZI USRED SARAJEVA – NAJNOVIJE VESTI\nStaru narodnu izreku da jedna laž smenjuje drugu i tako u nedogled, potvrdio je ovih dana član Predsedništva BiH Bakir Izetbegović, koji radi upravo to – ide iz jedne laži u drugu. Ovog puta posle skandaloznog intervjua za Dojče Vele u kome se grubo mešao u unutrašnje stvari Srbije, Alijin mali je kao običan lažov raskrinkan usred “svog” Sarajeva\nNa Bakirovu ratnohuškačku kampanju koja bi slobodno mogla da se nazove “Lažem jer ne znam drugačije”, reagovao je Savez za bolju budućnost BiH saopštenjem koje u celosti prenosimo. “Povodom saopštenja SDA da se SBB (Savez za bolju budućnost BiH) mora povući sa 1.000 pozicija i da mora ostati u vlasti, Pres-centar SBB-a saopštava:– Neka Izetbegović, koji je zavadio sopstvenu stranku, Bošnjake, koaliciju i celi region, javno objavi tih nepostojećih 1.000 pozicija sa imenima i prezimenima navodnih članova SBB-a. To je arsenal njegovih kontinuiranih laži, počev od navodnih 100.000 novih radnih mesta, laganja o žrtvama genocida ili, čak, dosnimavanja intervjua njegove supruge, u cilju varanja naroda i glasača.\nTakođe on je zadnja osoba koja može da naređuje SBB-u, iz prostog razloga što to nije u stanju da uradi ni u sopstvenoj kući. Uostalom, on je sam priznao kako je SBB bio i iznimno velikodušan u prepuštanju pozicija SDA, ali, po običaju, laž je njegovo agregatno stanje. Podaci govore da SBB ima ukupno manje pozicija nego SDA, na primer, samo direktora osnovnih škola u Federaciji, a šta je sa desetak hiljada drugih njenih pozicija u svim sferama.Prigovor SDA da se Radončić (predsednik SBB) fiktivno razveo da bi mogao da bude ministar bezbednosti i da bi izbegao sukob interesa, najbolje demantuje bračni par Izetbegović. Njima ne smeta što su supružnici i što mogu biti član Predsedništva BiH i svemoćna direktorka KCUS iz Sarajeva, koja okreće stotine miliona narodnog novca i na vrlo neodgovoran način upravlja životima lekara i građana, saopšteno je iz Pres-centra SBB-a.


EBRD: Najveća kriza od Drugog svetskog rata - Ekonomija - Dnevni list Danas\nPočetna » Vesti » Ekonomija » EBRD: Najveća kriza od Drugog svetskog rata\nM. O.08.04.2020. 22:35\nEBRD, Foto: EPA/TAMAS KOVACS\nEkonomska kriza koju je izazvala epidemija korona virusa verovatno je najveća od Drugog svetskog rata, ocena je Evropske banke za obnovu i razvoj u vanrednom izveštaju o regionalnim ekonomskim izgledima koji se redovno objavljuje u maju.\nStručnjaci EBRD-a su se uzdržali od konkretnih procena pada BDP-a u regionu ostavljajući to za maj, ali ističu da što duže bude trajala izolacija zemalja biće teže obnoviti lance snabdevanja i ekonomiju. U izveštaju se napominje da eksterni faktori, pad globalne tražnje, pad cena berzanskih roba i pad proizvodnje mogu da smanje rast zemalja za 2,5 procentna poena pored efekta unutrašnjih mera izolacije na privredu.\nPeter Tabak, regionalni ekonomista EBRD-a, obraćajući se novinarima putem video-konferencijske veze napomenuo je da će zemlje Zapadnog Balkana kriza pogoditi najviše preko tri kanala: kroz prekid globalnih lanaca snabdevanja, turizam i doznake, dok će pad cena nafte u stvari pogodovati našem regionu s obzirom da smo neto uvoznici.\n„Epidemija pogađa i zemlje čije su ekonomije već usporavale. U Srbiji je u četvrtom tromesečju došlo do ubrzanja, ali će svakako negativni efekat epidemije biti značajan“, ocenjuje Tabak.\nNaš region, a posebno Srbiju, Severnu Makedoniju i BiH pogađa prekid u lancima snabdevanja i to posebno privremeno gašenje fabrika u auto-industriji. To, prema Tabakovim rečima, pogađa dobavljače, odnosno proizvođače komponenti koji imaju fabrike u regionu.\nDrugi kanal koji će imati veliki negativan efekat je turizam s obzirom da je od polovine marta (ili čak i ranije) potpuni zastoj u ovom sektoru. Ovo pre svega pogađa Albaniju i Crnu Goru čiji BDP u velikoj meri (oko 20 odsto) zavisi od prihoda od turizma.\nNa kraju, doznake u Srbiju iznose sedam odsto BDP-a, a zemlje poput Albanije su još zavisnije od priliva kapitala iz inostranstva putem doznaka.\n„Tokom krize 2009. godine doznake su bile otporne, ali sada se očekuje pad ovih transfera i po tom osnovu pad potrošnje u zemljama koje ih primaju“, ocenio je Tabak.\nOn je istakao da su sve vlade u regionu donele pakete mera za podršku ekonomiji, mada je paket srpske vlade od 10-11 odsto BDP-a prilično veliki.\n„Glavni elementi mera su podrška troškovima zapošljavanja što je važno, jer je najteži efekat krize rast nezaposlenosti. Često se nezaposleni ljudi teško zapošljavaju posle krize. Drugi deo je jednokratna isplata za punoletne, što će imati efekta na potrošnju, ali to će biti kratkoročni efekat.\nNa kraju garantna šema je važna, jer banke imaju veću averziju prema riziku u vreme krize i kako bi se zadržala koliko toliko normalna kreditna aktivnost važne su državne garancije kako bi se ublažili rizici u korporativnom sektoru“, kazao je Tabak dodajući da će se detalji mera videti kasnije, kao i način njihovog finansiranja. Prema njegovim rečima, ako se finansiraju restrukturiranjem budžeta i ako nije novo finansiranje, efekti će biti mnogo manji.\n„Važna stvar je i šta će biti sa velikim javnim investicijama. Ako oni uspore, to će imati negativni efekat na ekonomski rast. Ako ostanu na planiranom nivou, to će podstaći tražnju i privredni rast“, zaključio je Tabak.\nOva kriza uhvatila je svetsku ekonomiju koja funkcioniše bez zaliha. Tabak napominje da će globalne multinacionalne kompanije možda želeti da geografski skrate lance snabdevanja i premeste nešto od proizvodnje u Evropu, što bi moglo biti dobro za region.\nPo baznom scenariju EBRD-a ukoliko epidemija bude trajala dva, tri meseca već u drugoj polovini ove godine može se očekivati oporavak. S druge strane, ukoliko se karantini produže i škole i preduzeća nastave da ne rade to će imati za posledicu masovna otpuštanja, zatvaranja preduzeća, kao i eroziju instituta kao što je recimo redovno plaćanje računa.\nEBRD će povrh redovnih 1,1 milijardi evra namenjenih finansiranju projekata u regionu u kom posluje, ove godine izdvojiti dodatnih 500 miliona evra, a takođe će ponuditi i savetodavne usluge vladama i lokalnim samoupravama.\nEPS suspendovao ugovore za otkup struje iz obnovljivih izvora\nElektroprivreda Srbije je suspendovala ugovore o otkupu električne energije (PPA ugovori) od proizvođača obnovljive energije. Žužana Hargitai, regionalna direktorka EBRD za Zapadni Balkan, ocenila je da je EPS hteo da smanji pritisak na novčani tok kompanije.\n„Koliko znam oni su ponudili privremene ugovore po kojima će plaćati trećinu ugovorenog iznosa iz PPA i oko 90 odsto proizvođača električne energije iz obnovljivih izvora je prihvatilo ove ugovore. Ovo će imati veći efekat na proizvođače struje iz biomase, jer oni za razliku od vetra imaju veće operativne troškove, moraju da plate dobavljače. A dobavljači biomase su farmeri pa su i oni ugroženi“, istakla je Hargitai.\nEBRDfinansijska krizaKorona viruspandemijaBeograd\nSutra ujutru radnici Fijata pokušaće da se na sastanku sa predsednikom države Aleksandrom Vučićem izbore za ono što nisu uspeli prethodnih mesec dana u nekoliko navrata sa premijerkom Anom Brnabić - za ispunjenje svih zahteva, među njima i onog za 1.000 evra otpremnine po godini staža.


Odgovor Brnabić Fridom hausu: Zlonamerno predstavljanje Srbije\nPolitika Autor:Nova14. maj. 202021:20 > 22:4114 komentara\n"Predstavljanje Srbije, zemlje koja ima minimalan pad rezultata, kao zemlje koja 'prednjači u opadanju demokratije' u Evropi, nije ništa drugo do pogrešno, zlonamerno i svakako netačno tumačenje kvantitativnih podataka iznetih u samom izveštaju“, napisala je premijerka Srbije Ana Brnabić u odgovoru na zaključak izveštaja "Zemlje u tranziciji", čiji je autor Fridom haus.\n„Iako se u izveštaju, i komentarima na sam izveštaj koji su usledili po njegovom objavljivanju, tvrdi da je Srbija doživela najdramatičniji pad stepena demokratičnosti u regionu Balkana, činjenica je da je Srbija ocenjena od strane Fridom hausa kao zemlja sa najvišim stepenom demokratije na Zapadnom Balkanu. Stepen demokratije u Srbiji veći je za 0,10 procenata u odnosu na drugoplasiranu Crnu Goru i čitavih 0,64 procenta u odnosu na Bosnu i Hercegovinu. Dakle, tumačenje izveštaja „Zemlje u tranziciji 2020“ po kome Srbija predvodi demokratsko nazadovanje na Zapadnom Balkanu nije opravdano brojkama, koje ukazuju da je Srbija najbolje rangirana“, navodi se u odgovoru premijerke, koji je preneo dnevni list Danas.\nU pomenutoj analizi navodi se da je Vlada Srbije pokušala da kritički preispita validnost iznetih zaključaka i njihovu verodostojnost i relevantnost, poštujući pravo Fridom hausa da koristi sopstvene parametre za „merenje“ razvoja određenih segmenata demokratije u društvu i institucijama.\nPredsednica Vlade je takođe izrazila želju da sa Fridom Hausom započne konstruktivan dijalog i saradnju, što je našem ambasadoru u Vašingtonu već potvrđeno sa njihove strane.\n„Pročitao sam izveštaj Fridom hausa, veoma neozbiljno štivo“\nBrnabić: Odgovorili smo Fridom hausu na 18 strana\nOna u pismu dalje dodaje da za razliku od brojnih drugih zemalja centralne Evrope i Balkana, Srbija je zabeležila smanjenje ocene za minimalnih 0,04 (uz Srbiju, jedino je Estonija zabeležila minimalni pad od 0,04, dok su svi ostali bili lošiji: Bugarska, Češka Republika, Letonija, Slovačka, Albanija, Crna Gora, Poljska i Mađarska).\n„Predstavljanje Srbije, zemlje koja ima minimalan pad rezultata, kao zemlje koja „prednjači u opadanju demokratije“ u Evropi, nije ništa drugo do pogrešno, zlonamerno i svakako netačno tumačenje kvantitativnih podataka iznetih u samom izveštaju“, ocenjuje Brnabić.\nOna podseća da je ključni zaključak izveštaja da Srbija, po prvi put od 2003. godine, više ne spada u kategoriju demokratija, već u kategoriju tranzicionih/hibridnih režima.\n„Međutim, nijedan drugi relevantan izveštaj ili indeks demokratije nije registrovao ili nagovestio takvo demokratsko „skliznjavanje“ Srbije u 2020. godini. Za razliku od Fridom hausa, ni EIU Democracy Index (indeks časopisa “The Economist”) ni BPT Index ne detektuju takvu transformaciju u Srbiji. Prema oba ova indeksa demokratije Srbija se svrstava kao demokratski režim čija je ocena značajno iznad definisane granice neophodne za sklizavanje u kategoriju tranzicionih / hibridnih režima“, napominje predsednica Vlade Srbije.\nFoto:FoNet/Vlada Srbije/Slobodan Miljević\nPrema njenim rečima, kada se uporede ocene Srbije u izveštaju za 2019. i izveštaju za 2020. godinu, jeste da u stvari nema većih razlika u rezultatima. Srbija je, dodaje ona, zadržala iste ocene po 6 od 7 indikatora, sa padom samo u jednoj oblasti od 0.25 poena (0,25 poena je minimalna promena rezultata koju država može da zabeleži u ovakvim izveštajima).\n„Jedina kategorija u kojoj je zabeležen pad je kategorija korupcije, za koju je Srbija dobila ocenu 3,50, u poređenju sa prošlogodišnjom ocenom koja je iznosila 3,75. To što je Srbija stavljena u kategoriju hibridnih režima jedino je posledica najmanjeg mogućeg pada rezultata po pitanju korupcije u izveštaju „Zemlje u tranziciji 2020“, ističe u pismu.\nOriginalni dokument koji je premijerka Ana Brnabić uputila Fridom hausu, možete pogledati na linku.\nAna BrnabićFridom Haus\nCene divljaju, inflaciju niko ne spominje 07:09


Djilas: Američki ambasador gostovanjem na Pinku pokazuje da je bez sumnje na strani vlasti - Teslavision\nDjilas: Američki ambasador gostovanjem na Pinku pokazuje da je bez sumnje na strani vlasti\nPredsednik Stranke slobode i pravde (SSP) Dragan Djilas danas je u otvorenom pismu poručio ambasadoru SAD Entoniju Godfriju da je prihvatanjem da gostuje u emisiji Hit tvit na televiziji Pink pokazao da se “u borbi za osnovne demokratske vrednosti u Srbiji nalazi na strani vlasti”.\nDjilas se u pismu “javno zahvalio” Godfriju što je svima koji se bore za “osnovne demokratske vrednosti”, tim potezom definitivno pokazao da je u toj borbi “na drugoj strani”.\n“Sumnjali su mnogi u to i do sada na osnovu Vaših izjava, zbog osuda opozicije i glorifikovanja Aleksandra Vučića i Ane Brnabić. Posle ovoga, razloga za sumnju više nema”, rekao je Djilas.\nDjilas je poručio Godfriju da je prihvatio da bude gost na “privatnoj televiziji Aleksandra Vučića”, kojoj opozicija “nema pristup godinama” i koja “ne informiše gradjane nego ih najbrutalnije laže”.\n“Prihvatili ste da budete gost u emisiji koja je napravljena da pokrije Utisak nedelje Olje Bećković i to u trenutku dok se u Srbiji televizija N1 izbacuje sa državnih kablovskih operatera. Istih onih na kojima se Nova S nikad nije ni emitovala”, rekao je Djilas u otvorenom pismu.\nDjilas je ocenio da Godfriju “nije bitno” to što zbog “fašističke kampanje koju predvodi Pink” u Srbiji ljude “ubijaju, prebijaju, isteruju s posla i progone novinari”.\n“Bitno je da je onaj koga podržavate spreman da potpiše priznanje Kosova i da kompanijama koje dolaze iz vaše zemlje da poslove vredne milijardu evra bez tendera. Zato mu se sve to toleriše, zato ga obasipate rečima pohvale i divljenja, dok stotine hiljada ljudi, u Vučićevim seobama naroda, odlazi iz zemlje”, rekao je Djilas.\nPrevious : Papa o holokaustu: Neka svako u svom srcu zabeleži reči – Nikada više (VIDEO)\nNext : Francuski ministar: 130 odsto više rasističkih i ksenofobičnih dela


Udruženje italijanskih industrijalaca u Srbiji obeležilo pet godina postojanja – Krstarica\nBeta 5. decembra 2017. 21:55\nUdruženje italijanskih industrijalaca u Srbiji „Konfindustrija“ (Confindustria Serbia) obeležilo je danas pet godina postojanja i nagradilo kompanije, pojedince i institucije.\nNa svečanosti u Italijanskom institutu za kulturu u Beogradu, predsednik „Konfindustrije“ Erik Košuta rekao je da je to udruženje mlado, te je u središte svojih aktivnosti postavilo pre svega mlade ljude.\n„Srbija je u prošlosti držala neslavni primat po ‘odlivu mozgova’. Stvaranje zajedničkih ideja i izgradnja mosta na putu povratka jeste naš cilj“, istakao je Košuta i dodao da je cilj Udruženja i unapredjenje komunikacione mreže preko digitalne revolucije i unapredjenje transportne mreže, ne samo robe već i ljudi.\nAmbasador Italije Djuzepe Manco rekao je da je „Konfindustrija“ aktivan učesnik u ekonomiji Srbije i da sada „gradi temelje koji će se isplatiti s jedne strane kroz uspeh firmi, a sa druge kroz povećanje zaposlenosti u Srbiji“.\nPovodom pet godina svog postojanja, „Konfindustrija“ je dodelilo nagrade u četiri kategorije uspešnim kompanijama-članicama, uglednim pojedincima i institucijama.\nNagradu za najveći doprinos razvoju privredne saradnje Italije i Srbije od 2012. godine do 2017. godine dobila je kompanija obuće „Progetti“.\nNagrade za društveno odgovorno poslovanje uručene su kompanijama „Flash Srb“, „Palladio East“ i „Modine Srb“, dok je nagradu za opštinu u Srbiji sa najboljim poslovnim ambijentom po izboru italijanskih privrednika dobio Apatin.\nPosebna priznanja uručena su mnogobrojnim pojedincima i institucijama s kojima saradjuje „Konfindustrija“.\n„Konfindustrija“ – generalna konfederacija italijanske industrije u Italiji, postoji od 1910. godine. Prve medjunarodne kancelarije tog udruženja nastale su u Rusiji, zatim u Rumuniji i Bugarskoj, a 2012. godine „Konfindustrija“ je zvanično osnovana i u Srbiji.


„Ederlezi Rising” pronašao distributera u SAD – Filmske radosti\nFilmske radosti > Vesti > „Ederlezi Rising” pronašao distributera u SAD\nJedna od vodećih kompanija na polju međunarodne prodaje nezavisnih filmova, „Archlight Films”, okončala je pregovore na temu zvaničnog dogovora o severnoameričkoj distribuciji naučnofantastične romanse, srpskog filma „Ederlezi Rising”. Film će u Severnoj Americi distribuirati kuća „Grindstone Enterntainment” (Grajndstount Entertejnment) kao naslov iz ponude „Lionsgate Home Entertainment-a” (Lajonsgejt Houm Entertejnment) u martu 2019. godine.\nDebi Lazara Bodrože je prva prikazivanja i domaću premijeru imao u nacionalnom programu ovogodišnjeg FEST-a, i tom je prilikom odneo najvažnija festivalska odličja u toj selekciji. Na Festu 2018. „Ederlezi Rising“ je u nacionalnoj selekciji nagrađen kao najbolji film, a festivalska odličja poneli su i Lazar Bodroža za režiju ovog nesvakidašnjeg ostvarenja, Stoja i Sebastijan Kavaca za najbolji žensku, odnosno, za najbolju mušku ulogu. Ovome treba dodati i posebno priznanje koje je Lazar Bodroža dobio po odluci žirija FEDEORA, a takođe u nacionalnoj selekciji.\n„Ederlezi Rising“ je svoju međunarodnu premijeru imao 11. aprila ove godine, a u okviru programa 37. izdanja Međunarodnog festivala u Briselu, festivala usredsređenog na fentezi, fantastične i ostvarenja iz domena trilera. Festival u Briselu pripada samom vrhu filmskih fešti koja u fokus stavljaju filmove ovog žanra. Nakon toga ovaj film je učestvovao u programu festivala „Let’s CEE“ u Beču, gde je osvojio nagradu „Cineplexx“ za distribuciju, a u obrazloženju žirija istaknuto je da „Ederlezi Rising“ ima najveći potencjal da postane međunrodni bioskopki hit.\n„Ederlezi Rising“, čiji je scenario Dimitrije Vojnov zasnovao na prozi Zorana Neškovića, donosi priču o astronautu poslatom na dugu intergalaktičku misiju. Tokom tog leta on se zaljubljuje u ženskog androida koji ga prati na misiji, i počinje da veruje da se unutar te mašine nalazi prava osoba. Reč je o, kako navodi produkcija ovog ostvarenja, sofisticiranoj, kamernoj melodrami smeštenoj u naučnofantastični milje bliske budućnosti u kojoj je svet drastično drugačiji u odnosu na ovaj naš, današnji.\nFilm je režirao Lazar Bodroža, cenjeni vizuelni umetnik koji je već režirao dva kratka filma – „Gorski vijenac“ (2006) i „Uber-Life: An Interactive Movie“ (2010). Autor scenarija je Dimitrije Vojnov, a direktor fotografije je Kosta Glušica kome je ovo debi na polju snimateljskog rada na dugometražnom igranom filmu.\nGlavnu žensku ulogu u ovom filmu tumači Stoja (Stoya), američka glumica srpskog porekla najpoznatija po ulogama u porno-filmovima, ali i kao cenjena društvena aktivistkinja, feministkinja i kolumnistkinja prestižih glasila („The New York Times“, „Guardian“, „Vice“). Pored Stoje, kojoj je ovo prva uloga u filmu nepornografskog sadržaja, u filmu glavnu ulogu igra i Sebastijan Kavaca, najpopularniji slovenački glumac u ovom trenutku, sve češće viđan i u značajnim ulogama u filmovima i TV serijama širom postjugoslovenskog regiona. Treću ulogu tumači Maruša Majer, mlada slovenačka glumica, nedavno zapažena u filmu Ivan Janeza Burgera i jedna od izabranih učesnica prestižnog programa „Zvezde u usponu“ (Shooting Stars) na Berlinskom filmskom festivalu prošle godine. Ostatak autorske ekipe filma čine: montažerka Milena Z. Petrović, scenograf Aljoša Spajić, kostimografkinja Senka Kljakić i autor muzike Nemanja Mosurović. Ovaj film, snimljen na engleskom jeziku, producirali su Aleksandar Protić i Džonatan Ingliš, odnosno, producentske kuće „Mir Media Group“ i „BALKANIC, Inc“.\n„Ederlezi Rising“, prvi pravi srpski naučnofantastični film, po rečima svojih autora, predstavlja pionirski poduhvat u srpskoj kinematografiji. Film prati estetika sajber-panka, a uz izvesne nužne pauze film je sniman od novembra 2015. do juna 2017. godine sa budžetom od približno 350.000 evra. Film traje 85 minuta i podržao ga je Filmski centar Srbije.\nPrevious Previous post: Evropska premijera filma „Zlogonje“ Raška Miljkovića na festivalu u Zlinu\nNext Next post: „Solo Star Wars priča” 23. maja premijerno u Kombank dvorani


FBiH je za RS u ekonomskom smislu ono što je Zapadna Njemačka bila za Istočnu Njemačku,\na na sceni je i sličan “princip solidarnosti“ po kojem Federacija na “leđima“ nosi Republiku Srpsku ... Umjesto rada na kreiranju boljeg ambijenta za ekonomski rast, rad i život građana, vlasti u manjem bh. entitetu RS prethodne su godine potrošile na priče o referendumima, blokadama EU i NATO puta, slabljenju državnih institucija i najavama otcjepljenja od BiH, pišu Vijesti.ba.\nOvo najbolje dokazuje tezu da je FBiH za RS u ekonomskom smislu ono što je Zapadna Njemačka bila za Istočnu Njemačku, a na sceni je i sličan (iako zakonom nije definisan) “princip solidarnosti“ po kojem Federacija BiH praktično na “leđima“ nosi Republiku Srpsku. Nepravednom raspodjelom samo u prošloj godini se iz Federacije BiH u RS "prelilo" između 750 i 780 miliona KM. Dodaju li se tome ranije godine, govorimo o milijardama KM za koje je Federacija BiH oštećena zbog raspodjele u korist RS, pišu Vijesti.ba.\nOvo je i najkonkretniji dokaz da je FBIH postala ekonomski pokretač cijele BiH. Danas Federacija BiH od svojih upata u suštini finansira ne samo sebe već i državu, Brčko Ditrikt i sve povrate poreza. Hoće li i kada doći do izmjene sistema uplate i raspodjele javnih prihoda na način da svaki nivo u BiH dobije onoliko sredstava koliko realno uplaćuje, tek treba vidjeti.\nBilo bi zanimljivo vidjeti ša bi se desilo kada bi Federacija zatražila da se nadležnosti države u slučaju UIO vrate na entitete. Pitanje je koliko će stranke iz FBiH trpjeti ovakvu situaciju i ko će povući prvi potez. (Vijesti.ba)\nTrenutno 253 guests i no members online


"Iza kriminalne grupe Velje Nevolje stoji vrh SNS" - Naša Borba\n„Iza kriminalne grupe Velje Nevolje stoji vrh SNS“\n– Najbolji dokaz za to je da Dijana Hrkalović ili Veljko Belivuk nisu postojali kao bilo kakav kriminalni ili politički faktor dok SNS nije došla na vlast. Tek nakon što je 2012. godine, uz otvorenu podršku iz Brisela, SNS preuzela kompletnu vlast u Srbiji, a Aleksandar Vučić kao prvi potpredsednik Vlade postao sekretar Saveta za nacionalnu bezbednost i šef Biroa za koordinaciju svih službi bezbednosti, pomenute i druge krajnje kontroverzne i kriminogene ličnosti dolaze na odredjene pozicije u našem društvu i državi – naveo je Obradović.\n– Da li su se Dijana Hrkalović ili Veljko Belivuk kasnije otrgnuli kontroli onih iz vrha SNS i aktuelne vlasti koji su ih doveli na odredjene pozicije – to je drugo pitanje. Činjenica je, međutim, da njih kao organizovane kriminalne grupe ne bi bilo bez vladajuće stranke i njenih vodećih ljudi u BIA i MUP-u – dodao je on.\n– Isto tako najveće otkrivene plantaže marihuane u savremenoj Evropi ne bi bilo bez političke i policijske podrške i zaštite sadašnje vlasti – naveo je lider Dveri i dodao da se sada sve prebacuje na “izvođače radova” kako bi se zaštitili mentori.\nPrethodni tekstUspon i pad Velje Nevolje (2020): Kako se oteo kontroli\nSledeći tekstISPLIVALO: Ovako su Đilas i Vučić razvalili Srbiju, pretvaraju se da nisu dobri


Jeftini letovi iz Maripasoula do Južnog Sudana - Avio karte Maripasoula Južni Sudan - eSky.rs\nAvio karte iz Maripasoula do Južnog Sudana\nPretražite letove iz Maripasoula do Južnog Sudana\nProverite najbolje prilike za letove iz Maripasoula do Južnog Sudana\n✔ Postoje li posebne ponude za letove iz Maripasoula do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Maripasoula do Južnog Sudana?\n✔ Ako rezervišem let iz Maripasoula do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Maripasoula do Južnog Sudana?\nBudite sigurni, da na eSky.rs ponuda letova iz Maripasoula do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Francuske Gvajane Jeftini letovi iz Francuske Gvajane Jeftini letovi za Kajenu Jeftini letovi iz Kajene Jeftini letovi za Librvil Jeftini letovi iz Librvila\nJeftini letovi do Gruzije Jeftini letovi iz Gruzije Jeftini letovi do Waterford Airport Jeftini letovi od Waterford Airport


Kanada produžila ograničenja za nebitna međunarodna putovanja sa USA do 21. jula - SERBIAN NEWS CANADA Kanada produžila ograničenja za nebitna međunarodna putovanja sa USA do 21. jula - SERBIAN NEWS CANADA\nKanada produžila ograničenja za nebitna međunarodna putovanja sa USA do 21. jula\nKanada je produžila svoja granična ograničenja za nebitna međunarodna putovanja za još mesec dana. Produžena ograničenja uključivaće putovanja između Kanade i Sjedinjenih Država. Prethodna je naredba trebala je isteći 21. juna, a sada je produžena do 21. jula.\nMinistar javne bezbednosti Bill Blair objavio je to na Twitteru u petak ujutro.\nBlair kaže da vlada “planira neke mere za potpuno vakcinisane Kanađane”, a više detalja će biti saopšteni u ponedeljak.\nMere na granici postoje od početka pandemije COVID-19, od marta 2020. godine.\nPremijer Džastin Trudo, je još uvek u karantinu u vikendici Rideau, nakon putovanja u inostranstvo, i ima konferenciju za novinare zakazanu za danas.\nUbrzano uvođenje vakcine u Kanadi, pojačava pritisak da se barem delimično ponovno otvori američka granica nakon petnaestomesečnog gašenja.\nTrudo je rekao da će njegov plan za ublažavanje putnih mera imati postupni pristup, a neki ministri u vladi sugerišu da, postupni plan započinje tek početkom jula.\nTakođe bi tada trebali objaviti i više detalja oko pasoša vakcinacije kada se objave planovi o granicama.\nProvincijski premijeri su rekli da, se nadaju da će čuti više detalja o planu ponovnog otvaranja u razgovoru sa premijerom u četvrtak uveče. Trudo je sastanak sa premijerima sazvao zbog zabrinutosti, da Kanada ne zaostane za ostalim zemljama oko nastavku putovanja.\nVlada je već iznela svoje planove za ukidanje ograničenja za određene putnike koji avionom dolaze u Kanadu.\nKaže da će prvi korak biti omogućavanje ljudima koji su u potpunosti vakcinisani protiv COVID-19 i kojima je dozvoljen ulazak u zemlju, da ne odlaze u obavezni hotelski karantin.\nPutnici će morati biti potpuno vakcinisani 14 ili više dana, pre nego što slete u Kanadu. Jedine prihvatljive vakcine su one, koje su odobrene za upotrebu u Kanadi.\nLjudi će i dalje morati imati negativni PCR test pre ukrcavanja na let za Kanadu, a po dolasku će im trebati još testova, a zatim odlaze u obavezni hotelski karantin dok ne dobiju negativne rezultate testa.\nSavezna vlada kaže da je uverena da će aerodromi u Kanadi biti spremni početi prihvatati povećani broj putnika, kada se granice počnu otvarati za nebitna putovanja.\nFederalni ministar saobraćaja Omar Alghabra kaže, da je vlada kontaktirala aviokompanije i aerodrome u vezi sa planom, ali kaže da se ponovno otvaranje možda neće dogoditi čim ograničenja isteknu.\nU panel raspravi u četvrtak, u organizaciji kanadske turističke grupe, se kaže da je na desetine hiljada radnih mesta otvoreno, a mnoge se kompanije nadaju dobroj turističkoj sezonu ovog leta.\nPrethodni tekstSpecijalci VS na vežbi kod Novorosijska\nSledeći tekstČovek iz Alberte kaže da ga je AstraZeneca vakcina dovela do ozbiljnog zdravstvenog problema i traži odštetu


Izbori u Srbiji i korona virus - fokus na internet? - IZBORI - Dnevni list Danas\nPočetna » Politika » IZBORI » Izbori u Srbiji i korona virus – fokus na internet?\n2Piše: Dojče vele 12. marta 2020. 13.20\nIlustracija Foto: Fonet / Zoran Mrđa\nU Srbiji je do sada zabeleženo 18 slučajeva korona virusa, i to je bio razlog da većina stranaka obustavi predizborne aktivnosti. Vladajuća Srpska napredna stranka (SNS) je tako saopštila da otkazuje sve predizborne skupove do 1. aprila, kako bi se izbeglo širenje korona virusa.\nOpozicioni Savez za Srbiju (SZS) takođe obaveštava da su sve političke organizacije koje čine srpsku opoziciju donele odluku da do daljeg otkažu sve skupove planirane u kampanji bojkota. Pokret slobodnih građana (PSG) je saopštio da neće učestvovati u javnim okupljanjima, protestima i sličnim dešavanjima dok traje opasnost od daljeg širenja virusa korona u Srbiji. To podrazumeva tribine, proteste i ostale javne aktivnosti u okviru samostalne kampanje PSG po Srbiji.\nSocijalistička partija Srbije (SPS) je isto tako otkazala sve skupove do 1. aprila.\nObustava javnih skupova\nKako je medijima saopštio predsednik Srbije Aleksandar Vučić, trenutno neće biti obustave nastave u školama, a zabranjeni su skupovi u zatvorenom na kojima ima više od 100 ljudi. Vučić ističe da su te odluke donete na osnovu preporuka stručnjaka.\nProtesti na otvorenom nisu zabranjeni. Košarkaške, rukometne i odbojkaške utakmice igraće se bez publike, a fudbalske mogu sa publikom, ali je stav lekara da oni koji odlaze na utakmice peru ruke.\nKampanja na pauzi\nIzvršni direktor Centra za slobodne izbore i demokratiju (CeSID) Bojan Klačar za DW ističe da je „odluka političkih stranaka da pauziraju predizbornu kampanju očekivana i odgovorna. Ta odluka je dobra kako bi se ostavilo vremena da se isprate efekti korona virusa, tako da ne očekujem da će do 1. aprila uopšte biti neke ozbiljne predizborne kampanje“, kaže Klačar.\nPretpostavka kako će političke stranke sada fokus kampanje preseliti na onlajn-prisustvo, na društvene mreže i televizijsko pojavljivanje, prema rečima Bojana Klačara, nije previše izvesna.\n„Sumnjam da će stranke previše novca uložiti u onlajn-prostor ili u tradicionalne medije, u okolnostima kada izbori nisu centralna tema. Jer, vidimo da je glavna tema korona virus, i stoga se može očekivati da ćemo imati najviše dve do tri nedelje predizborne kampanje“, procenjuje Klačar.\nKampanja na druge načine\nPolitički analitičar Dragomir Anđelković smatra da su političke kampanje već izvesno vreme izmeštene sa nekih javnih skupova.\n„Skupovi su više deo neke inercije nego što predstavljaju neki funkcionalni deo kampanje. Kampanje se vode kroz elektronske medije, od vrata do vrata, i na neke druge načine, a javni skupovi su pre neka vrsta pokazivanja političke snage“, smatra Anđelković.\n„Mislim da se ipak neće desiti da se čitave kampanje presele onlajn. Pre će se desiti da će se akcenat staviti na štampane medije, deljenje propagandnog materijala i slično. I naravno, čini mi se da će elektronski mediji imati još veći značaj nego što je to bilo u prethodnim kampanjama“, ističe Anđelković za DW.\nBez predstavljanja biračima\nAko čitavu stvar posmatramo iz nekog političkog ugla, mislim da je ovo bolja vest za one stranke koje bojkotuju izbore, napominje Bojan Klačar.\n„Ovakav okvir u kome se otkazuju svi javni događaji povećava šanse onima koji su za ideju bojkota izbora. Ovo najmanje odgovara strankama opozicije koje učestvuju na izborima- za razliku od vladajućih stranaka koje imaju vidljivost, resurse i veliku podršku, one sada neće imati priliku da se predstave biračima“, ocenjuje izvršni direktor CeSID.\nDragomir Anđelković takođe smatra da otkazivanje skupova zbog korona virusa najviše koristi onima koji su za bojkot izbora „jer je to tema koja može da destimuliše birače, a onda je teško razlučiti da li je to strah od korone ili učešće u bojkotu. Zavisno od izlaznosti najviše štete može da ima vlast, kao i one partije koje izlaze na izbore a bore se za cenzus“, napominje Anđelković.\nMoguće odlaganje izbora\nUkoliko se situacija oko širenja korona virusa zakomplikuje postoji mogućnost i odlaganja izbora, o čemu je govorio i predsednik Srbije. Aleksandar Vučić ne isključuje tu mogućnost, ali napominje da će o tome razgovarati sa strankama koje učestvuju na izborima. „Ako budemo imali mnogo težu situaciju, onda se zna koja su ustavna ovlašćenja. Ako i dođe do pomeranja biće to na dve ili tri nedelje“, rekao je Vučić.\nSrbija bi se u tom slučaju svakako našla u jednoj neprijatnoj situaciji, koja se može videti i kao neka vrsta zdravstveno- političke krize koja bi se nastavila i nakon 26. aprila, što je još uvek važeći datum izbora.\nBojan Klačar ocenjuje „da je možda još uvek rano da se o tome razgovara, i da je ovaj period obustave nekih aktivnosti do 1. aprila zapravo period u kome će se pratiti dalji razvoj događaja oko korona virusa. Prilično je komplikovano razmišljati o odlaganju izbora, jer je to ustavna kategorija. A Ustav je tu jasno propisao da bez uvođenja nekog vanrednog stanja nije moguće odložiti izbore“, napominje Klačar.\nDragomir Anđelković primećuje da će ponašanje Srbije u velikoj meri zavisiti i od nekog globalnog odgovora na korona virus, i dodaje „da je moguće ukoliko se situacija zakomplikuje i dođe do obustave nastave i otkazivanja raznih skupova i manifestacija, da dođe i do odlaganja izbora. Ovo je svakako jedan globalni proces i stoga ne verujem da bi odlaganje izbora dovelo do neke preterane političke krize u samoj Srbiji“, zaključuje Anđelković.\nIzbori 2020, kampanja, Korona virus\n12. marta 2020. u 16.45\nSad se kao hvatamo za ustav? Hajde da se proanaliziraju sve odluke vlasti i njihova usaglašenost sa ustavom. Imam utisak da obzirom da ustav primenjuje i zaobilazi ko i kad mu treba, da mi imamo rastegljiv ustav, ili ga imamo samo na papiru, ili ga čak i nemamo.\n13. marta 2020. u 05.28\nU normalnim zemljama postoji online glasanje!


Uključivanje spoljnih Uključivanje ili isključivanje deljenja za SharePoint Online - SharePoint\nUključivanje spoljnih Uključivanje ili isključivanje deljenja za SharePoint Online\nAko radite sa prodavcima, klijentima ili kupcima van organizacije, možda ćete želeti da biste im dali pristup za određene oblasti lokacije ili za određene dokumente. U ovom članku, pokazaćemo vam kako da uključite Uključivanje ili isključivanje deljenja za SharePoint Onlinedeljenja. Morate biti Globalni administrator ili SharePoint administrator u Office 365 da biste to uradili.\nSpoljno deljenje možete da kontrolišete na nivou zakupca (Opšte postavke koje utiču na sve SharePoint Online), kao i na nivou kolekcije lokacija. Postavke na nivou zakupca utvrdite koje su opcije dostupne na nivou kolekcije lokacija.\nPostavke spoljnog deljenja za pojedinačne kolekcije lokacija mogu da budu manje ograničenja od šta god je dozvoljeno na nivou zakupca, ali ove postavke može biti više ograničenja. Na primer, ako spoljno deljenje je uključena na nivou zakupca, ali to je ograničena na samo omogućava ovlašćenim korisnicima, a zatim koji će biti na samo nekako spoljno deljenje možete da dozvolite u kolekciji određenih lokacija. Ako je spoljno deljenje kroz oba veze za prijavljivanje i anonimne goste je dozvoljeno na nivou zakupca, a zatim te opcije su dostupne za svaku kolekciju lokacija.\nOdaberite jednu od ispod da biste konfigurisali deljenje u SharePoint Onlinekartice.\nUključivanje spoljnih Uključivanje ili isključivanje deljenja globalno za SharePoint Online\nUključite spoljno deljenje na nivou zakupca znači da kolekcija lokacija zatim može da se omogući za deljenje. Naizmenično, lokacijama i dokumentima u kolekciji lokacija koji je omogućen za deljenje mogu da se omoguće za deljenje.\nU oknu sa leve strane izaberite stavku Deljenje.\nKoju opciju da biste izabrali...\nSprečite sve korisnike na svim lokacijama da dele lokacije ili sadržaj na lokacijama sa spoljnim korisnicima. Korisnici će nećete moći da dele lokacije ili sadržaj sa spoljnim korisnicima, čak i ako te korisnike se već nalaze u direktorijumu.\nDozvoli deljenje samo za spoljne korisnike koji su već u direktorijumu. Ovi korisnici mogu postojati u direktorijumu zato što su prethodno su prihvatili pozive za deljenje ili su uvezeni ručno, kao što su kroz Azure B2B saradnju. (Znaćete spoljni korisnik imaju #EXT # u svoje korisničko ime.)\nOmogućavanje korisnicima da pozovete i deljenje sa ovlašćenim spoljnim korisnicima\nTražite od spoljnih korisnika koji su primili pozive za prikazivanje lokacija ili sadržaja da se prijave sa Microsoft nalogom pre nego što budu mogli da pristupe sadržaju.\nVlasnici lokacija ili druge osobe sa dozvolom potpune kontrole mogu da dele lokacije sa spoljnim korisnicima.\nVlasnici lokacija ili druge osobe sa dozvolama potpune kontrole na lokaciji možete da delite dokumente sa spoljnim korisnicima.\nSvi spoljni korisnici će morati da se prijave pre prikazivanja sadržaja.\nPozivi za prikazivanje sadržaja se mogu iskupiti samo jednom. Kada se poziv prihvati, druge osobe ga ne mogu deliti ni koristiti za dobijanje pristupa.\nDozvoli ovlašćenim spoljnih korisnika za deljenje i korišćenje anonimnim pristupom\n(Opcionalno, možete da podesite veze ka isteći za određeni broj dana, a zatim izaberite kako primaoci mogu da koriste veza.)\nŽelite da dozvolite korisnicima lokacija da dele lokacije sa osobama koje se prijave kao ovlašćeni korisnici ali takođe želite i da dozvolite korisnicima lokacije da dele dokumente korišćenjem anonimnih veza za goste, koje na zahtevaju prijavljivanje pozvanih primaoca.\nVlasnici lokacija ili druge osobe sa dozvolama potpune kontrole mogu da dele lokacije sa spoljnim korisnicima.\nSvi spoljni korisnici moraju da se prijave da bi mogli da prikazuju sadržaj na lokaciji koja se deli.\nKada delite dokumente, vlasnici lokacija ili druge osobe sa dozvolama potpune kontrole da izaberu da prijavljivanje bude potrebno ili slanje anonimne veze za goste.\nKada korisnici dele dokument, mogu da odobre spoljnim korisnicima ili dozvole za prikazivanje ili za uređivanje dokumenta.\nSpoljni korisnici koji prime anonimne veze za goste mogu da prikažu i urede taj sadržaj bez prijavljivanja.\nAnonimne veze za goste se mogu proslediti ili deliti sa drugim osobama, koje isto tako možda budu mogle da prikažu ili urede sadržaj bez prijavljivanja.\nPostavite podrazumevani tip veze\nDa biste bolje upravljali tipom veza koje korisnici dele, možete da postavite podrazumevani tip veze koji se prikazuje kada korisnici izaberu stavku Nabavi vezu radi deljenja dokumenata i fascikli.\nNajviše dopušta tipove veze, naravno, su anonimni pristup veza koje odobrite pristup svim osobama koje imaju vezu. Unutrašnja veze može da upotrebljava samo korisnici u vašoj organizaciji i direktne veze su dostupne samo korisnici koji već imaju dozvolu za pristup dokument ili fasciklu. Više informacija potražite u članku Promena podrazumevani tip veze kada korisnici nabavite veze za deljenje.\nKada odaberete da omogućite korisnicima da dele izvan organizacije, imate neke dodatne načine da omogućite ili ograničite deljenje.\nOgraničite spoljno deljenje koristeći domene: Možete da omogućite ili da ograničite pristup određenim domenima. Više informacija potražite u članku Ograničeno deljenje domena u usluzi Office 365 SharePoint Online i OneDrive for Business.\nSprečavanje spoljnih korisnika da deljenja datoteke, fascikle i lokacija ne imaju: spoljni korisnici sve one ne mogu da delim sa bilo kog drugog korisnika.\nSpoljni korisnici mora da prihvati pozive za deljenje pomoću istog naloga koje su poslate pozivnice: spoljni korisnici ne možete da koristite neki drugi nalog od one koju poziv za deljenje je poslata da biste pristupili.\nDa biste OneDrive for Business korisnici monitora i kontrole koje spoljni korisnici imaju pristup svojim datotekama, možete da navedete da vlasnici OneDrive for Business datoteka i fascikli su poslali kada:\nDrugi korisnik poziva spoljnim korisnicima da deljene datoteke\nSpoljni korisnik prihvati poziv da biste pristupili svojim datotekama\nVeze za anonimni pristup je kreiranje ili promena.\nAko isključite spoljno deljenje za čitavo okruženje i kasnije ga ponovo uključite, spoljni korisnici koji su prethodno imali pristup sadržaju ili dokumentima na lokacijama će ponovo dobiti pristup njima. Ako znate da je spoljno deljenje prethodno bilo uključeno i korišćeno za određene kolekcije lokacija, a ne želite da spoljni korisnici ponovo dobiju pristup ako se spoljno deljenje ponovo nekad globalno uključi, preporučujemo da prvo isključite spoljno deljenje za te određene kolekcije lokacija.\nAko onemogućite spoljni pristup ili načinite da spoljni pristup bude ograničeniji, spoljni korisnici će obično u roku od jednog sata od promene izgubiti pristup.\nAko onemogućite spoljni pristup, pristup resursima će takođe biti blokiran za gostujuće članove Office 365 grupa.\nUključivanje ili isključivanje spoljnog deljenja za pojedinačne kolekcije lokacija\nMorate biti SharePoint Online administrator da biste konfigurisali spoljno deljenje za pojedinačne kolekcije lokacija. Administratorima kolekcije lokacija nije dozvoljeno da menjaju konfiguracije spoljnog deljenja.\nPotvrdite izbor u polju za potvrdu pored onih kolekcija lokacija čije postavke deljenja želite da uključite ili isključite.\nNa traci kliknite na dugme Deljenje.\nDozvolite deljenje samo sa spoljnim korisnicima koji već postoje u direktorijumu organizacije\nDozvoli deljenje samo za spoljne korisnike koji su već u direktorijumu. Ovi korisnici mogu postojati u direktorijumu zato što su prethodno su prihvatili pozive za deljenje ili su ručno uvezeni. (Znaćete spoljni korisnik imaju #EXT # u svoje korisničko ime.)\nDozvolite spoljne korisnike koji prihvate pozive za deljenje i prijave se kao autorizovani korisnici\nVlasnici lokacija ili druge osobe sa dozvolama potpune kontrole na lokaciji mogu da dele dokumente sa spoljnim korisnicima zahtevanjem prijavljivanja.\nDozvoli i spoljne korisnike koji prihvate poziv za deljenje i veze za goste\nAko promenite postavke spoljnog deljenja za kolekciju lokacija „Moja lokacija“, te promene će se takođe primeniti na sve postojeće ili nove lične lokacije (koje su se ranije zvale „Moje lokacije“).\nMožda ste delili sadržaj sajta sa Office 365 grupom koja ima gostujuće članove, a postavke grupe sprečavaju gostujuće članove da pristupe resursima grupe. U ovom slučaju, čak i ako uključite spoljno deljenje za kolekciju sajtova, gosti grupe možda neće moći da pristupe sadržaju sajta. Da biste omogućili ili onemogućili pristup gostujućim članovima Office 365 grupe, pogledajte članak Dozvolite spoljnim osobama pristup gosta za Office 365 grupe.\nAko je spoljno deljenje globalno isključeno u SharePoint Online centru administracije, sve deljene veze će prestati da rade. Ako se funkcija kasnije ponovo aktivira, veze će nastaviti da rade. Takođe je moguće onemogućiti pojedinačne veze koje su podeljene, ako želite trajno da opozovete pristup određenom dokumentu.\nUpravljanje spoljnim deljenjem za kolekcije sajtova Office 365 grupe\nPodrazumevano, sve kolekcije lokacija SharePoint koje su deo Office 365 grupe imaju isti deljenja postavljanje kao postavka na nivou organizacije, osim ako na nivou organizacije postavka omogućava anonimnim pristupom veze. U ovom slučaju, deljenja postavku za ovih lokacija je podešen da Dozvoli spoljnim korisnicima koji prihvatili pozive za deljenje i prijavite se kao autorizovani korisnici. Da biste promenili ovu postavku, možete da koristite Microsoft PowerShell.\nZa SharingOption, koristite jedan od sledećih parametara:\nNemojte dozvoliti deljenje izvan vaše organizacije.\nDozvoli da delite samo sa spoljnim korisnicima koje već postoje u direktorijumu u vašoj organizaciji.\nDozvoli spoljne korisnike koji prihvataju pozive za deljenje i prijave se kao ovlašćeni korisnici.\nDozvoli deljenje sa svim spoljnim korisnicima i pomoću veze anonimni pristup.\nInformacije o ovu cmdlet komandu potražite u članku Podešavanje SPO lokacija. Da biste prikazali postojeći deljenja postavku, koristite cmdlet Get-SPO lokacija .\nAžuriranje deljenja postavku za sve lokacije u zakupca\nMožete da koristite sledeću skriptu da biste ažurirali postavke deljenja za sve vaše lokacije:\nTenantName - ime vašeg Office 365 zakupca.\nSharingOption - deljenja opciju koju želite da koristite iz gorenavedene tabele.\nUnesite svoje akreditive administratora SharePoint Online kada se to zatraži.


Žiru bi mogao da se vrati u Francusku, Lion zainteresovan | Burina.NET :: Novosti iz zemlje i sveta\nŽiru bi mogao da se vrati u Francusku, Lion zainteresovan\nVidećemo šta nosi budućnost, pogotovo ako klubu ne bude dozvoljeno da dovodi igrače. Ja želim veću minutažu i važnu ulogu u ekipi, videćemo šta će se dogoditi - rekao je Žiru...\nObjavio: Večernje Novosti :: Sport :: Fudbal - Monday, 25 March\nPrvi zajednički odmor sa naslednikom – Prijovićka uživa na Azurnoj obali 24 Sata (Juče) - Nakon što je predstavila novi singl “Bogata sirotinja” pevačica Aleksandra Prijović otputovala je na porodični odmor u Francusku zajedno sa suprugom Filipom Živojinovićem i sinom Aleksandrom. Ovo je prvo...\nŠESTA POBEDA ŠAMPIONA: Luis Hamilton pokorio i Francusku Kurir :: Sport (2 dana ) - Vozač Mercedesa Luis Hamilton pobedio je danas u trci Formule 1 za Veliku nagradu Francuske i uvećao prednost u generalnom plasmanu....\nDANJU JE BILA VRHUNSKI SPORTISTA, A NOĆU ELITNA PROSTITUTKA! PRIČA KOJA JE ŠOKIRALA AMERIKU: Bivša šampionka vodila je DVOSTRUKI ŽIVOT, kao eskort dama zarađivala 600 DOLARA NA SAT!\nBasketaši Srbije u polufinale Svetskog prvenstva RTV :: Sport (3 dana ) - Reprezentacija Srbije u basketu 3x3 pobedila je danas Francusku sa 20:12 i plasirala se u polufinale Svetskog prvenstva u Amsterdamu....\nBOKSER VLADAN BABIĆ PLASIRAO SE U ČETVRTFINALE U MINSKU: Basketaši eliminisani posle drame!\nBasketaši Srbije pobedili Francusku za polufinale SP Večernje Novosti :: Sport :: Košarka (3 dana ) - Reprezentacija Srbije u basketu 3x3 pobedila je danas Francusku sa 20:12 i plasirala se u polufinale Svetskog prvenstva u Amsterdamu...\nBasketaši Srbije osvojili četvrto mesto na SP u Amsterdamu


Tramp želi snage SAD van Sirije što je pre moguće\nPredsednik Donald Tramp govori u Beloj kući, 13. aprila 2018.\nBela kuća saopštila je da predsednik Donal Tramp ostaje pri odluci da povuče američke trupe raspoređene u Siriji, što je poruka koja stiže nakon što je predsednik Francuske Emanuel Makron rekao da je ubeđen da će snage SAD ostati u Siriji.\n"Misija SAD nije se promenila - predsednik je bio jasan da želi da snage SAD dođu kući što je pre moguće", rekla je portparolka Sara Hakabi Senders u izjavi kasno u nedelju.\nDodala je da Sjedinjene Države žele "kompletan slom" ekstremističke grupe Islamska država i da rade na sprečavanju da se ona vrati.\nMakron je govorio ranije u nedelju za francusku BFM televiziju, rekavši: "Pre deset dana, predsednik Tramp je rekao 'Sjedinjene Države će se povući iz Sirije'. Ubedili smo ga da je neophodno da ostanu na duže staze".\n"Takođe smo ga ubedili da je potrebno da ograničimo napade na postrojenja za hemijsko oružje, nakon što su stvari postale malo zanesene preko tvitova", rekao je Makron novinarima.\n"Nisu sami koristili hlor, već je to metodično izgrađeno nesposobnošću međunaorodne zajednice da dela kroz diplomatske kanale kako bi zaustavila upotrebu hemijskog oružja."


Miščević: Otvaranje poglavlja 23 i 24 početkom 2016. – NovostiDana.rs\nMiščević: Otvaranje poglavlja 23 i 24 početkom 2016.\nBEOGRAD – Posle otvaranja poglavlja 32 i 35, Srbija je najspremnija za poglavlja 23 i 24 koja se tiču vladavine prava, a koja bi trebalo da budu otvorena već početkom naredne godine, rekla je šefica pregovaračkog tima Vlade Srbije sa EU Tanja Miščević.\n„Poglavlja 23 i 24 se već nalaze u proceduri EU unutar akcionih planova. Ona predviđaju kako ćemo zaštititi ljudska i manjinska prava, završiti reformu pravosuđa i borbu protiv korupcije, uređuju i pitanja migranata i azilanata, pa sve do šengenskog sistema, kako god on izgledao u tom momentu“, rekla je Miščević za N1.\nKad je u pitanju poglavlje 23, ona kaže da će sve u njemu biti jako teško, pošto se reforma pravosuđa ne završava ulaskom u EU.\n„Za razliku od standarda za bezbednost hrane, u ovom slučaju nemate jasne standarde. Birate ono što je bilo osnova vašeg pravnog poretka, i pokazalo se kao dobro, spajate sa dobrom praksom članica EU, uzimate u obzir savete eksperata, koji često imaju sukobljena mišljenja. To ume da oteža proces“, objašnjava šefica pregovarackog tima.\nPoglavlje 23 treba da reguliše, navodi ona, i dužinu sudskih procesa, a akcioni plan predviđa instrumente i mehanizme kako bi se procesi ubrzali, među kojima su i uvođenje jednoobrazne sudske prakse, raspodela predmeta na veći broj sudija i uvođenje IT u suđenja.\nKako dodaje, poglavlje 23 predviđa kreiranje pravilnika za izbor sudija i tužilaca, koji je prošao kontrolu Evropske komisije i evropskih institucija, a koji su rekli da su kriterijumi u potpunosti u skladu sa praksom.\n„Naš sistem predviđa da Skupština bira tužioce i sudije, a to je jedna od stvari koja će se promeniti promenom ustavnog sistema“, napomenula je Miščević.\nOsvrnuvši se na poglavlje 35 o normalizaciji odnosa sa Kosovom, ona ističe da niko ne može da bude precizan i kaže da će ono biti poslednje zatvoreno, jer nema takve prakse.\nKako objašnjava, specifičnost tog poglavlja je da se ne pregovara kroz pristupne pregovore, već se odvija kroz dijalog Beograda i Prištine i prati se napredak na tom polju, te je zato ono još komplikovanije.\nOna kaže da je Srbija spremna da učestvuje u dijalogu, ali da to zavisi i od političke situacije u Prištini.\n„Ne treba se nadati lakim dijalozima, ali treba se nadati uspešnim dijalozima kao u avgustu ove godine. Očigledno je da je situacija u Prištini drugačija nego u Beogradu i ona se odražava na spremnost da se ude u dalji tempo dijaloga“, rekla je Miščević.\nKad je u pitanju ocena o nedovoljnom napretku na polju slobode izražavanja, koja se našla u godišnjem izveštaju EK, Miščević kaže da nije sve tako loše.\n„Piše da nema napretka, a onda se navodi šta je sve urađeno. Došlo je do završetka procesa privatizacije, stvoren je registar medija kojim se rešava veliki broj pitanja kao što je finansiranje medija, uveden je vlasnički list, transparentnost vlasništva nad medijima. Treba mnogo raditi, a to nije samo na vladi. Vlada stvara institucionalni okvir, a svi mi radimo na tome“, zaključuje Miščević.


11:35:25 AM AM\tsubota, 25 maj 2013\tSUADEOZašto "Suadeo"?Uvodna rečO namaPlan za 2010. i 2011.Članovi timaPodrška javnih ličnostiMladiTakmičenje srednjih školaManifestacija "Pokreni svoju viziju - Veče naših talenata"Plan za 2010. i 2011. (sadrži i aktivnosti za mlade)Za nezaposlenePoseban program aktivnostiPosebne pogodnosti edukacijeSvi treninzi i edukacijeAktivnosti u privrediKonsalting uslugeObuka kadrovaČlanovi inkubtoraEU SME WeekZaslužuje Vašu pažnju!!!Poruke prošlosti i sadašnjostiSvako od nas ima nešto posebnoDa li ste znali da i to možemo?Zanimlivo u svetuAktuelnoKampanja "Sačuvajmo dečji osmeh"Veoma važno pismoFormiramo timoveGalerijaMultimediaKontakt\tYou are here:\nFacebook\tRSS\tO nama\tsreda, 31 mart 2010 04:28\tUdruženje građana „Suadeo“ osnovano je sa ciljem da podigne kapacitet privrede Moravičkog okruga, kao i privrednika Moravičkog okruga pojedinačno. Zbog toga postoji i naziv "biznis centar", s tim da naše aktivnosti nisu samo vezane za privredu. Ciljevi Udruženja su: edukacija i konsultacije za mala i srednja preduzeća u smislu podsticanja, podizanja kapaciteta i usaglašavanja njihovog načina poslovanja sa načinom poslovanja preduzeća na razvijenom evropskom i svetskom tržištu; edukacija nezaposlenih lica u smeru njihovog usavršavanja i omogućavanja prilike da sami započnu svoj posao; uključivanje mlađih kategorija društva u poslovni svet i u tom smeru usmeravanje njihovih potencijala. Udruženje građana “Suadeo” je nastalo kao odgovor na postojeće potrebe privrede Čačka, Moravičkog okruga, a ispostavilo se i širom Srbije, zbog čega smo se usudili da započnemo saradnju sa istomišljenicima u Srbiji i započnemo aktivnosti na mnogo širem i značajnijem nivou. U privrednom okruženju registovani su brojni problemi, a nekoliko glavnih problema kod privrednika su međusobno nepoverenje, nedostatak hrabrosti za pokretanjem inicijative, nedovoljna ili vrlo često nikakva informisanost o postojećim poslovnim prilikama na tržištu Srbije i EU. Postoje uspesi pojedinih privrednika, primeri dobre prakse, s tim što nisu dovoljno ili nisu uopšte vidljivi.\nTakođe, što se tiče mladih ljudi, običnih građana, nezaposlenih lica - takođe su registrovani problemi koji na prvom mestu onemogućuju veliki broj pojedinaca da se ostvare, kako na profesionalnom, tako i na ličnom planu. Članovi Udruženja građana „Suadeo“, u saradnji sa stručnim timom koji je formiran u cilju realizacije aktivnosti na polju privrede, identifikovali su ove probleme kroz direktan kontakt sa privrednicima i tržištem uopšte. Kao rezultat toga, udruženje je formirano iz razloga da se utvrdi još detaljnije stanje o privredi, kroz direktan kontakt sa svim privrednicima, utvrđivanjem njihovih potreba i obezbeđivanjem podrške u cilju ispunjavanja njihovih potreba. Takođe, cilj projekta koji stoji iza udruženja, a koji je usmeren privredi, je i formiranje dugoročnih planova u cilju podizanja biznis kapaciteta i stabilizacije privrede u budućem periodu, a nakon utvrđivanja svih parametara.Usluge udruženja tiču se oblasti u kojima stručni tim ima najviše iskustva i u kojima postiže najbolje rezultate. To su oblasti: izrada biznis planova, priprema investicionih planova, marketing planiranje, poslovne komunikacije, upravljanje ljudskim resursima, registracija i pravna regulativa, finansijski menadžment, upravljanje organizacijom, IT i komunikacije, upravljanje kvalitetom, edukacija i obuka, uvoz-izvoz i EU praksa.\nTakođe, udruženje je formirano i u cilju realizacije aktivnosti od velikog značaja za građane - mlade, nezaposlene, jer je evidentno da postoji nedostatak učešća običnih građana u procesu donošenja odluka od važnosti za njih. Aktivnosti koje uključuju mlađe kategorije društva, nezaposlene, kao i sve ostale koji to budu želeli, smatramo veoma važnim delom rada našeg udruženja, odnosno inkubatora. Naše aktivnosti nisu samo vezane za privredu, već dotiču sve ostale grane našeg društva. Smatramo da je neophodno napraviti vezu između tih grana, jer samo napredak na svakom polju može osigurati nesmetani razvoj i u budućnosti!


Medijsko izveštavanje o EU zavisi od političke volje | EurActiv Serbia\nMedijsko izveštavanje o EU zavisi od političke volje\nIzveštavanje medija u Srbiji o Evropskoj uniji je protokolarno, svedeno na dnevno-političke događaje i u direktnoj vezi sa političkom voljom vlasti, ocenili su 17. februara učesnici onlajn debate "Medijski izazov - Evropska unija".\nDirektor agencije FoNet i član Upravnog odbora Asocijacije medija Srbije Zoran Sekulić izjavio je da uopšte stanje stvari na javnoj sceni kada je u pitanju EU direktno zavisi od političke volje vlasti.\n"Tu političku volju vlasti ni približno ne vidim u onoj meri u kojoj bi korespondirala sa floskulom da nam je članstvo u EU strateški prioritet", kazao je Sekulić na debati organizovanoj u okviru projekta "Puls Evrope - medijske posete EU".\nSekulić je rekao da, ako je suditi po onome što piše štampa i što se dešava na političkoj sceni, evropske integracije nisu dominantna tema u Srbiji.\nDodao je da se EU pojavljuje u protokolarnim vestima i da se u prvi plan uglavnom stavlja značaj ekonomske saradnje, a da temeljne vrednosti na kojima počiva EU ne postoje ni na političkoj ni na medijskoj sceni.\n"Ako i postoji, to je u onim medijima koji nisu pod kontrolom vlasti i samim tim su prilično marginalizovani, a njihovi kapaciteti da dopru do javnosti su ograničeni, ne samo iz finansijskih razloga, nego pre svega što su suočeni sa silnim političkim barijerama", kazao je Sekulić.\nDocent na Fakultetu političkih nauka u Beogradu Aleksandra Krstić izjavila je da EU "nezanimljiva tema" i da u zapadnoevropskim medijima ne zauzima više od 10% prostora, ali da je taj prostor mnogo veći kada se o evropskim temama izveštava iz nacionalnog ugla.\n"Paradoksalno, iako EU kao takva nije zanimljiva tema, onda kada jeste tema na televizijama nalazi se u top pet tema na medijskoj agendi", rekla je ona, napominjući da nije važno kolika je vidljivost EU u medijima, nego da je mnogo važnije kakva je ta vidljivost i šta ona znači.\nKrstić je navela da istraživanja pokazuju da je u Srbiji izveštavanje o EU u tradicionalnim medijima protokolarno, svedeno na dnevnu politiku, bez udela građana i sa vrlo malo eksperata u ulozi sagovornika.\nGlavni urednik portala European Western Balkans Nemanja Todorović Štiplija saglasio se da se o evropskim integracijama u domaćim medijima najčešće izveštava sa dnevno-političkog aspekta i da su u pitanju najčešće protokolarni događaji kao što su susreti zvaničnika Srbije sa zvaničnicima EU ili drugih evropskih zemalja.\n"Primetno je da domaći mediji o EU govore vrlo površno, jezički i terminološki nezanimljivo, što smeta građanima i odvlači ih od tema evropskih integracija", rekao je Štiplija.\nDodao je da se poslednjih pet godina stalno govori da "EU ucenjuje Srbiju, postavlja uslove i nalaže joj šta da uradi", što se čini kao glavni narativ kada je u pitanju ta tema.\nNovinar Radio-televizije Vojvodine Ljubica Gojgić izjavila je da mediji u izveštavanju o EU ne treba da budu opterećeni narativima i da je posao novinara, bez obzira da li je evroentuzijasta ili evroskeptik, da izveštava istinito, na vreme i poštujući profesionalne standarde.\nGojgić je rekla da je EU političko-ekonomski savez i da je logično da se prati na dnevno-političkom nivou, kao i da nije sigurna da se sve teme u vezi sa EU mogu predstaviti tako da se pokaže kakve koristi građani imaju od nje.\nOna se saglasila da uređivanje mnogih medija i nametanje tema ide van redakcija "u smislu što se sledi politika vlasti", ali da to nije ništa novo.\n"Kada vlast voli EU onda je vole i mediji, kada vlast ne voli EU a neće to da kaže onda je mediji ne vole, a kada vlast ne voli EU i hoće to da pokaže onda se to vidi u najvećem broju medija", kazala je Gojgić.\nOcenila je da su mediji u izveštavanju o EU "slika i prilika medijske scene u Srbiji i srpskog društva", gde je sve crno-belo i gde je sve polarizovano.\nDopisnik RTS-a iz Brisela Dušan Gajić izjavio je da je to kako i koliko se prate evropske teme pre svega u vezi sa politikom.\n"Ako je politika zainteresovana za Evropu onda će toga biti i u medijima", rekao je Gajić, dodajući da je dužnost novinara da prati da li se sprovodi proces evropskih integracija koje su deklarisane kao jedan od glavnih strateških prioriteta države.\nFoto: Puls Evrope/screenshot


Snimak obišao svet: Vest o hidrogenskoj probi ponovo prenela Ri Čun Hi (video)\nM. K. 3. septembra 2017. 19:59\nRi Čun Hi uživa posebno poverenje nacionalnog lidera Kim Džong una, a zadužena je za prezentovanje najvažnijih vesti, poput današnje o još jednoj nuklearnoj probi.\nRi Čun Hi je danas nosila ružicasto-crnu narodnu nošnju Severne Koreje dok je obaveštavala građane Pjongjanga, a i celog sveta, da je njena država razvila još naprednije nuklearno naoružanje koje ima „veliku moć destrukcije“ – hidogensku bombu koja se može staviti na novu interkontinentalnu balističku raketu.\nKako se navodi, iskusna spikerka pri čitanju važnih saopštenja koristi pune nazive poput „Demokratska Narodna Republika Severna Koreja je testirala bojevu glavu…“.\nOva televizijska zvezda, koja ima oko 70 godina, čita vesti kad god Severna Koreja želi da se pohvali svojim najnovijim dostignućima ili treba da se prenese važno saopštenje.\nZapadni mediji pisali su o poznatoj spikerki, i nazivali je „vesnikom vesti“ o nuklearnim probama, lansiranju raketa i upozorenja na „zlo sa zapada“.\nPoznato je da voli roze boju, posebno korejsku narodnu nošnju, ali mediji su primetili da je nosila crno kada je prenosila vesti o smrti severnokorejskih lidera – osnivača Severne Koreje Kima Il-sunga i njegovog sina Kim Džong Ila.\nBritanski BBC je ranije konstatovao da je ona „dramaticnija od drugih spikera“, odnosno da plače, viče i drži duge monologe, ali da govori „izričitim tonom u diktatorskom stilu“ kada prenosi poruke lidera Pjongjanga.\nU jednom dokumentarcu Ri Čun Hi je rekla da želi da se povuce i posveti se obuci žena za posao spikera.\nhidrogenska bombaSeverna Korejaspikerka


Završna konferencija za novinare povodom 32. Dana piva - Visit Zrenjanin\nPočetna strana - Završna konferencija za novinare povodom 32. Dana piva\nZavršna konferencija za novinare povodom 32. Dana piva\nU utorak, 12. septembra, u Gradskoj kući održana je završna konferencija za novinare, na kojoj su izneti rezultati ovogodišnjih „Dana piva“. Na konferenciji su govorili gradonačelnik Zrenjanina Čedomir Janjić, pomoćnik direktora Turističke organizacije grada Zrenjanina Sanja Petrović i PR manifestacije Jadranka Janković Nešić, a među prisutnima, osim predtavnika medija, bili su i zamenik gradonačelnika Saša Santovac i pomoćnici Željka Milošević, Duško Radišić i Simo Salapura.\nOvogodišnji, 32. "Dani piva" opravdali su očekivanja i organizatora i posetilaca. Najvažnije je da je manifestacija protekla bez ijednog većeg incidenta. Manifestaciju je posetilo, prema procenama oko 400.000 ljudi, što se smatra izuzetnom posetom, uprkos nevremenu koje je zadesilo Zrenjanin u subotu 02. septembra, istakao je gradonačelnik Zrenjanina. On je podsetio i da je bilo novih dešavanja ove godine, pomenuvši promociju gradova iz Mađarske, da je ostvaren prihod od izdatih štandova od 11,6 miliona dinara i da se u grad slilo preko četiri miliona evra tokom sedam dana trajanja manifestacije.\nTakođe, Gradonačelnik je rekao da je on lično veoma zadovoljan kako je sve proteklo, da su smeštajni kapaciteti bili prebukirani, da je bilo i stranih gostiju i da misli da je ovo najbolji pokazatelj našim preduzetnicima gde treba da ulažu, jer je očigledno da Zrenjaninu nedostaju smeštajni kapaciteti, ne samo kada su “Dani piva”, već tokom celog leta. Napomenuo je da će se ovakav koncept „Dana Piva“, napravljen pre tri godine i dalje unapređivati i da se već sada razmišlja o narednim 33. „Danima piva“.\nPomoćnik direktora Turističke organizacije grada Zrenjanina je istakla da su ipak oboreni neki rekordi. Ovogodošnji koncert Zrenjaninske filharmonije je posetilo oko 20.000 ljudi, koncert Bijelog dugmeta oko 54.000, a da je u petak veče u našem gradu bilo 100.000 ljudi. Podsetila je na još neke novine, Panoramski autobus i Simpozijum o pivu, pivarstvu i hmeljarstvu. Program manifestacije, je osmišljen i koncipiran tako da mogu da se zadovolje najrazličitiji ukusi posetilaca, pri čemu se posebno vodilo računa da se program prilagodi svim starosnim strukturama. Sanja Petrović je napomenula da je ipak najvažnije da su se Zrenjaninci svojom gostoprimljivošću i ove godine pokazali kao izuzetni domaćini i gostima manifestacije pružili srdačnu dobrodošlicu, da će gosti poneti lepe utiske, što će biti pokretač budućih, još brojnijih dolazaka turista u naš grad.\nTokom današnje konferencije za novinare prikazan je i desetominutni film posvećen 32. “Danima piva", urađen u produkciji zrenjaninske kuće "Digital stajl".


Aurora - Bolivar: Analiza utakmice | Sportske Kladionice\nHome Sportsko klađenje Tip dana Aurora – Bolivar: Analiza utakmice\nAurora – Bolivar: Analiza utakmice\nNastavlja se nama omiljeni šampionat Bolivije i takođe nastavljamo sa igranjem interesantnih utakmica iz ovog za nas vrlo profitabilnog šampionata. Danas, naša analiza i tip, biće na utakmici u kojoj poslednjoplasirana ekipa šampionata, Aurora, dočekuje ekipu Bolivara, koja nakon ispadanja iz Copa Libertadores počinje da juri za ekipom The Strongesta. Smatramo da postoji odličan value na jednom market i spremni smo da igramo na njega.\nDomaća ekipa, Aurora je prilično solidno restartovala šampionat iako se još uvek nalaze na poslednjem mestu tabele. Ipak, oni su uspeli da ostvare jednu pobedu i dve nerešene uz dva tesna poraza (oba na gostovanjima od Real Potosi 1-2 i Vinto 0-1). Ipak, nisu imali preterano težak raspored, jer su igrali protiv ekipa iz donjeg doma uglavnom, a danas im u goste dolazi jedna od najboljih ekipa šampionata, ekipa Bolivara.\nNjihovi protivnici, ekipa Bolivara je zbog učestvovanja u Copa Libertadores morala da igra sa rezervnim timom često, što ih je koštalo nekih utakmica i bodova, te su sad krenuli u trku za velikim rivalom ekipom The Strongest. Dok mi pišemo ovo, The Strongest demolira Oriente Petrolero, što znači da Bolivar mora da pobedi na ovom meču. Oni se trenutno nalaze na 2-oj poziciji, ali na gostovanjima nisu previše dobri. Ipak, Aurora ne bi smela da im predstavlja problem.\nOba trenera imaju spremnu većinu svojih prvotimaca, te se očekuju skoro svi najbolji igrači na terenu.\nOve dve ekipe su igrale 41 put i rezultati su na strani Bolivara, pošto su domaći pobedili na 4 susreta, dok je 10 puta bilo nerešeno, a 27 puta je pobedila gostujuća ekipa. Što se golova tiče, ono što je interesantno je da je na 6 od 7 susreta viđeno 3 ili više golova, a da je na 2 od 7 viđeno da obe ekipe postignu pogodak.\nDomaćin je solidan na svom terenu, ali Bolivar podiže napadačku formu iz meča u meč, te smatramo da je najbolje na ovoj utakmici odigrati Bolivar ML (da Bolivar pobedi na ovom meču), koja opklada se plaća odličnom 1.68 kvotom u sportskoj kladionici 22Bet.


Teroristički napad u Zvorniku • Hirmagazin.eu\nZvornik, Banjaluka — Ministar unutrašnjih poslova RS Dragan Lukač potvrdio je da je napad na policijsku stanicu u Zvorniku izvršio Nerdin Ibrić, iz sela Sapna kod Zvornika.\nIbrić je rođen 1991. godine.\n“Napad je izvršen u vreme smene u policijskoj stanici, što znači da je napadač znao kada je smena i da tada ima najviše policajaca”, rekao je Lukač.\nOn je potvrdio da se napadač dovezao automobilom ispred policijske stanice, da je pucao iz puške i policajca Dragana Đurića ubio na vratima.\n“Posle toga je ušao unutra i nastavio da puca, i tom prilikom ranio još dvojicu policajaca. Ostali policajaci su zapucali prema njemu i napadač je ubijen tokom razmene vatre”, rekaoje Lukač.\nPrema njegovim rečima, napadač je bio naoružan s dve puške i pištoljem, a džepovi su mu bili puni municije.\nKako prenosi agencija Fena, naoružani napadač, koji je ubijen u vatrenom obračunu, tokom napada na policijsku stanicu uzviknuo je “Alahu egber!”\nOsim ubijenog policajca Dragan Đurić, ranjeni su Stevo Milovanović i Željko Gajić, od kojih jedan ima povrede grudnog koša, ali nisu životno ugroženi, navodi portal Klix.ba.\nPročitajte još: Na ulicama Zvornika jutros je mirno, ali je primetno pojačano prisustvo policijskih službenika, javili su reporteri portala Klix.ba.\nPortal “Nezavisne” navodi da se “pripadnik vehabijskog pokreta dovezao vozilom do Stanice javne bezbjednosti u Zvorniku, a kada mu je rečeno da tu ne može da se parkira, počeo je da puca”.\nPortparolka Centra javne bezbednosti Bijeljina Aleksandra Simojlović potvrdila je novinarima da je večeras posle 19 sati u policijsku stanicu u Zvorniku upao naoružan čovek i zapucao.\n“Ubio je jednog policajca, a dvojicu ranio. Napadač je potom ubijen, a povređeni policajci prevezeni su u bolnicu”, rekla je ona, dok portparol Ministarstva unutrašnjih poslova RS Milan Salamadija je takođe potvrdio da je napadač ubijen.\nMinistar unutrašnjih poslova Republike Srpske Dragan Lukač izjavio je večeras da je na policijsku stanicu izvršen teroristički napad.\n“Radi se o strašnom terorističkom aktu i svi oni koji nisu verovali da će se tako nešto desiti, sada su videli da se to desilo”, rekao je Lukač za Radio-televiziju RS (RT RS).\nLukač, koji je otputovao za Zvornik, rekao je da bi ovaj napad mogao da bude “početak mnogo gorih dešavanja u BiH”.\nOsim toga, predsednik Republike Srpske Milorad Dodik rekao je da je teroristički napad na policijsku stanicu u Zvorniku dokaz da Srpska ne može da računa na obaveštajne izvore iz BiH.\nVeliki broj građana nalazi se ispred Opšte bolnice u Zvorniku, interesujući se za zdravstveno stanje ranjenih policajaca, kao i ispred zgrade Stanice javne bezbednosti Zvornik, navodi portal “Nezavisne”.\nImam džamije u Zvorniku Mustafa Muharemović je osudio napad, navodi AP.\nSkoro da je geografski lociran tačno na sredini puta za tri velika urbana centra: Beograd, Novi Sad i Sarajevo.\nPreko dva mosta na reci Drini odvija se drumski i železnički saobraćaj sa svim delovima Srbije.\n“Bilo dojava da se sprema teroristički akt”\nMinistar za bezbednost BiH Dragan Mektić izjavio je sinoć da je Obaveštajno-sigurnosna agencija (OSA) pre tri dana imala prijavu da se u BiH sprema teroristički akt.\nPodsećamo, predsednik RS Milorad Dodik je rekao da obaveštajne strukture u BiH nisu imale nikakve podatke o pripremi terorističkog napada, zbog čega Republika Srpska ne može da računa na obaveštajne izvore BiH.\nMektić je za internet portal sarajevskog lista “Dnevni avaz” rekao da se, po dosadašnjim informacijama s terena, napad na policajce u Zvorniku može okarakterisati kao terorizam.\n“Jedan policajac je ubijen, dva su ranjena. Napadač je u stanicu upao s automaskom puškom, da bi kasnije u razmeni vatre i on bio ubijen. …mogu samo reći da je ovo nezapamćen slučaj i klasičan oblik terorizma”, rekao je Mektić i ocenio da je to “atak na državu”.\nVisoki predstavnik u BiH Valentin Incko izjavio je da “sada nije trenutak za podele, već za saradnju”.\n“Institucije moraju bolje sarađivati, jer ovde govorimo o organizovanom kriminalu”, rekao je Incko za Federalnu televiziju (FTV).\nOn je izrazio nadu da neće doći do destabilizacije stanja u Zvorniku.\nTamo su “ljudi izgradili poverenje i složno žive, ima mnogo povratnika. Ovo je zaista strašan događaj”, dodao je Incko i naglasio da se protiv terorizma i kriminala treba boriti jačanjem saradnje u BiH.\nOsim toga, Valentin Icko, visoki predstavnik BiH , takođe je naveo da je Obaveštajno-sigurnosna agencija upozorila policijske agencije prošli petak da će se desiti napad na jednu policijsku stanicu.\nBanjaluci je nešto oko ponoći počela sednica Vlade Republike Srpske, koju je premijerka Željka Cvijanović hitno zakazala posle terorističkog napada na Policijsku stanicu u Zvorniku.\nSednica je počela 23.45 sati, a prisustvovali su i predsednik RS Milorad Dodik, predsednik Narodne skupštine Nedeljko Čubrilović i direktor Policije RS Gojko Vasić.\nVlada Republike Srpske tom prilikom je najoštrije osudila teroristički napad na policijsku stanicu u Zvorniku, u kojem je ubijen jedan policajac, a dvojica su ranjena.\nOsim toga, predsedavajući Predsedništva BiH, Mladen Ivanić izjavio je u Istočnom Sarajevu da je za danas, utorak ujutro sazvao hitnu sednicu Predsednidstva BiH zbog večerašnjeg terorističkog napada u Zvorniku.\n“Iz svega onoga što za sada imamo od informacija, sasvim je jasno da je reč o terorističkom činu. Ovim činom ugrožen je život običnog čoveka, životi naše dece. To je napad na sve nas, i stvar u kojoj više nema kompromisa”, rekao je Ivanić posle sastanka s ministrima iz RS u Savetu ministara BiH i sa srpskim poslanicima u Parlamentu BiH.\nIvanić je rekao da je “ovo bitka koja se mora dovesti do kraja”, dodavši da su se predstavnici Republike Srpske u institucijama BiH dogovorili da insistiraju na tome.\n“Insistiraću da vrlo brzo sednu predstavnici svih bezbednosnih organizacija i agencija u BiH. Ovo je prioritet svih prioriteta. Mi ne možemo, ne smemo, i nećemo dozvoliti da terorizam pobedi, jer im je želja da se, maltene, stvore uslovi za novi rat i ovakvim stvarima nikada nećemo popustiti”, ukazao je Ivanić.\nOsim toga, predsednica Vlade Republike Srpske Željka Cvijanović sazvala je sednicu Vlade republike Srpske, koja će početi tokom večeri (noći) nakon povratka ministra unutrašnjih poslova Dragana Lukača iz Zvornika.\nTužitelji Tužilaštva BiH, javlja taj sarajevski portal, na putu su ka Zvorniku gde se očekuje uviđaj, potvrdio je portparol Tužilaštva Boris Grubešić.\n“Već smo pripadnicima MUP-a RS i SIPA-e dali određena uputstva što se tiče samog uviđaja i daljih aktivnosti u istrazi očekujemo da će uskoro biti na mestu događaja”, rekao je Grubešić istakavši da se više informacija može očekivati u utorak ujutru.\nPrema njegovim rečima, večerasnji napad na policijsku stanicu u Zvorniku je dokaz da u BiH postoji terorizam, te da je ovo izražen toristički napad.\n“Sa Tužilaštvom i svim ostalim agencijama moramo sprovesti sve mere kako bismo suzbili terorizam ili će doći vreme kada će terorizam definisati državu”, izjavio je Zubac.\nNapad na policijskuu stanicu u Zvorniku se dogodio oko 19:10, kada je naoružani muškarac koji je identifikovan kao Nerdin Ibrić (60) počeo pucati iz vatrenog oružja i tom prilikom ubio policajca Dragana đurića, a ranio njegove kolege Stevu Milovanovića i Čeljka Gajića.\nBaltimor: Pozvana Nacionalna garda\n“Rusija je stvarna pretnja Evropi”


Venecijanska komisija: Neophodan dijalog o promeni Ustava\nPredsednik Vučić sa delegacijom komisije / Foto: FoNet/TV FoNet\nPredstavnici Venecijanske komisije, savetodavnog tela Saveta Evrope, juče su se u Beogradu sastali sa predsednikom Srbije Aleksandrom Vučićem, premijerkom Anom Brnabić i ministarkom pravde Nelom Kuburović.\nDelegacija je, kako je istaknuto, došla u Srbiju kako bi sagledala predloge ustavnih amandmana i postojeće primedbe radi pripreme godišnjeg izveštaja koji će biti predstavljen u junu. Navodi se da su predstavnici komisije ukazali da je u promeni Ustava i reformi pravosuđa neophodan dijalog i komunikacija svih relevantnih faktora. Napomenuto je da je obaveza izmene Ustava Srbije u cilju jačanja nezavisnosti pravosuđa jedan od najvažnijih reformskih koraka koji proizilaze iz preporuka Evropske komisije, a koji ujedno predstavljaju i najveći izazov za sprovođenje. Takođe, istaknuto je da Akcioni plan za Poglavlje 23 predviđa da ustavne izmene moraju da budu sprovedene u skladu sa najboljim rešenjima koja postoje u okviru EU. Podsetimo, Ministarstvo pravde je polovinom aprila Venecijanskoj komisiji poslalo konačnu verziju izmena Ustava u oblasti pravosuđa, a ministarka pravde Nela Kuburović izjavila je da će struka, koja je iznela niz primedbi na predlog, morati da prihvati predloženi tekst ukoliko na njih zeleno svetlo da komisija. Takođe, kazala je da nije čula tako glasne zamerke na nacrt amandmana, kako je to bilo u javnoj raspravi pre nego što je tekst revidiran. Međutim, predstavnici strukovnih udruženja istakli su da ostaju pri stavu da poslati tekst ima velike mane. A kako je saopšteno, predsednik Vučić je juče delegaciji Venecijanske komisije kazao da je ovdašnje pravosuđe sporo i da je Srbija spremna da prihvati njihove preporuke i primeni dobra iskustva kako bi unapredila vladavinu prava.\nPlanom posete predviđeno je da se delegacija komisije danas sastane i sa predstavnicima strukovnih udruženja. Društvo sudija Srbije saopštilo je da će delegaciji komisije ukazati da Nacrt ustavnih amandmana pravosuđe izlaže još većoj kontroli politike.\nTaksisti protestovali u Beogradu, nadležni "popustili"Rešenje za Kosovo krajem marta ili početkom aprila